
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 236 

- ' ~ 20 Οκτωβρίου 1998 


ΝΟΜΟΣ ΥΠΆΡΙΘ. 2646 

Ανάπτυξη ταυ Εθνικού Συστήματος Κοινωνικής Φροντί¬ 
δας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΕΘΝΙΚΟΥ 
ΣΥΣΤΗΜΑΤΟΣ ΚΟΙΝΩΝΙΚΗΣ ΦΡΟΝΤΙΔΑΣ 

’Αρθρο 1 

Γενικές αρχές 

1. Κοινωνική Φροντίδα είναι η προστασία που παρέ¬ 
χεται σε άτομα ή ομάδες με προγράμματα πρόλημης 
και αποκατάστασης και αποσκοπεί να δημιουργήσει 
προϋποθέσεις ισότιμης συμμετοχής των ατόμων στην 
οικονομική και κοινωνική ζωή και να τους εξασφαλίσει 
αξιοπρεπές επίπεδο διαβίωσης. Η στήριξή της οικογέ¬ 
νειας αποτελεί βασικό στοχο των παραπάνω προγραμ¬ 
μάτων. 

2. Η παροχή κοινωνικής φροντίδας αποτελεί ευθύνη 
του κράτους. Κάθε άτομο που διαμένει νόμιμα στην 
Ελληνική Επικράτεια και βρίσκεται σε κατάσταση ανά¬ 
γκης δικαιούται κοινωνικής φροντίδας από τους φορείς 
του Εθνικού Συστήματος, κατά τους ειδικότερους όρους 
του παρόντος νόμου. Η κοινωνική φροντίδα παρέχεται 
μετά τη διαπίστωση του απειλούμενου άμεσου κινδύνου 
η της υπαρχουσας ανάγκης και διαρκεί όσο διατηρούνται 
οι προϋποθέσεις χορήγησης της. 

3. Οι υπηρεσίες κοινωνικής φροντίδας παρέχονται 
χωρίς διακρίσεις, ανάλογα με τις ιδιαίτερες προσωπικές, 
οικογενειακές, οικονομικές και κοινωνικές ανάγκες των 
ατόμων, στο πλαίσιο ενιαίου και αποκεντρωμένου Ε¬ 
θνικού Συστήματος Κοινωνικής Φροντίδας, που οργα¬ 
νώνεται σύμφωνα με τις διατάξεις του νόμου αυτού. 

4. Στο Εθνικό Σύστημα Κοινωνικής Φροντίδας υπη¬ 
ρεσίες παρέχουν οι φορείς της παρ. 1 του άρθρου 3. 


Υπηρεσίες μπορούν να παρέχουν και ιδιωτικοί φορείς 
κερδοσκοπικού χαρακτήρα, που λειτουργούν σύμφωνα 
με τις προϋποθέσεις που προβλέπουν οι ισχύουσες 
κάθε φορά διατάξεις. 

Άρθρο 2 

Εθνικά Προγράμματα 

1. Ο συντονισμός και η ισόρροπη παροχή υπηρεσιών 
κοινωνικής φροντίδας εξασφαλίζεται με Εθνικά Προ¬ 
γράμματα που καταρτίζει το Υπουργείο Υγείας και 
Πρόνοιας και εκτελούνται από τους φορείς του Εθνικού 
Συστήματος του άρθρου 3. 

2. Εθνικά Προγράμματα καταρτίζονται με γνώμη του 
Εθνικού Συμβουλίου Κοινωνικής Φροντίδας του άρθρου 
8, ιδίως στους παρακάτω τομείς: 

α Οικογένεια, Παιδί και Νεότητα 
β. Ηλικιωμένοι 

γ. Ατόμα με Ειδικές Ανάγκες 

δ. Ευπαθείς Πληθυσμιακές Ομάδες και ομάδες που 
τελούν σε κατάσταση έκτακτης ανάγκης. 

3. Με απόφαση του Υπουργού Υγείας και Πρόνοιας 
καθορίζονται οι στόχοι, οι φορείς εκτέλεσης, η διαδικασία 
και κάθε άλλη σχετική λεπτομέρεια για την εφαρμογή 
και παρακολούθηση των Εθνικών Προγραμμάτων. Το 
πρώτο πρόγραμμα που καλύπτει και τους τέσσερις (4) 
τομείς, καταρτίζεται σε ένα έτος από τη δημοσίευση 
του παρόντος. 

Άρθρο 3 

Περιεχόμενο - Υπηρεσίες 

1. Στο Εθνικό Σύστημα Κοινωνικής Φροντίδας, υπη¬ 
ρεσίες παρέχουν οι φορείς του δημόσιου τομέα που 
εποπτεύονται από το Υπουργείο Υγείας και Πρόνοιας 
και οι ιδιωτικοί φορείς μη κερδοσκοπικού χαρακτήρα, 
εφόσον πληρούν τις προϋποθέσεις του άρθρου 5. Στους 
ιδιωτικούς φορείς μη κερδοσκοπικού χαρακτήρα περι¬ 
λαμβάνονται και οι οργανώσεις εθελοντικού χαρακτήρα 
του άρθρου 12. 

2. Οι παρεχόμενες υπηρεσίες από τους ψορεις του 
Εθνικού Συστήματος διακρινονται σε: 

α. Πρωτοβάθμια Κοινωνική Φροντίδα 
β. Δευτεροβάθμια Κοινωνική Φροντίδα 
γ. Τριτοβάθμια Κοινωνική Φροντίδα. 

Η πρωτοβάθμια κοινωνική φροντίδα έχει ως αντικεί¬ 
μενο την παροχή υπηρεσιών ανοικτής φροντίδας και 
αποσκοπεί στην πρόληψη των αναγκών και στον έγκαιρο 
εντοπισμό προβλημάτων κοινωνικοοικονομικού αποκλει¬ 
σμού. Οι υπηρεσίες αυτές παρέχονται κυρίως στο πλαί¬ 
σιο της Τοπικής Αυτοδιοίκησης α' βαθμού. 

Η δευτεροβάθμια κοινωνική φροντίδα έχει ως αντι¬ 
κείμενο την παροχή υπηρεσιών φιλοξενίας ή κλειστής 
Φροντίδας και αποσκοπεί στη θεραπεία και αποκατά¬ 
σταση σωματικής, πνευματικής, ψυχικής νόσου ή ανα¬ 
πηρίας, ως και στην πρόληψη και αποκατάσταση των 
συνεπειών κοινωνικοοικονομικού αποκλεισμού. Οι υπη¬ 
ρεσίες αυτές παρέχονται κυρίως στο πλαίσιο της Πε¬ 
ριφέρειας και της Νς/ιαρχιακής Αυτοδιοίκησης. 

Η τριτοβάθμια κοινωνική φροντίδα έχει ως αντικείμενο 
την παροχή υπηρεσιών ανοικτής και κλειστής κοινωνικής 
φροντίδας που απαιτεί υψηλή εξειδίκευση ή τεχνολογία. 
Οι υπηρεσίες αυτές παρέχονται κυρίως στο πλαίσιο της 
Κεντρικής Διοίκησης και της Περιφέρειας. 

3. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Υγείας και Πρόνοιας, καθορίζονται οι όροι και οι 
προϋποθέσεις με τις οποίες οι φορείς του Εθνικού 
Συστήματος Κοινωνικής Φροντίδας μπορούν να συνερ¬ 
γάζονται μεταξύ τους ή και με φορείς παροχής Υπη¬ 
ρεσιών Υγείας ως δίκτυα Υπηρεσιών Κοινωνικής Φρο¬ 
ντίδας. 

'Αρθρο 4 

Υπηρεσίες δημόσιου τομέα 

1. Το Υπουργείο Υγείας και Πρόνοιας, στο πλαίσιο 
των αρμοδιοτήτων του, έχει και την ευθύνη για τη 
χάραξη της εθνικής πολιτικής κοινωνικής φροντίδας, 
το σχεδίασμά προγραμμάτων, την έρευνα, μελέτη και 
τεκμηρίωση σε θέματα κοινωνικής φροντίδας, το συ¬ 
ντονισμό των δράσεων και τον προσδιορισμό των όρων 
και προϋποθέσεων για την παροχή οργανωμένων κοι¬ 
νωνικών υπηρεσιών, καθώς και την παρακολούθηση και 
αξιολόγηση των παρεχόμενων υπηρεσιών των φορέων 
του Εθνικού Συστήματος. 

2. Οι Περιφέρειες στο πλαίσιο των αρμοδιοτήτων 
τους εξιδιχεύουν και παρακολουθούν την εφαρμογή των 
Εθνικών Προγραμμάτων. 

3. Οι Νομαρχιακές Αυτοδιοικήσεις εκτός των αρμο¬ 
διοτήτων που αναφέρονται στις κείμενες διατάξεις, 
εισηγούνται για την αναγνώριση των φορέων κοινωνικής 
φροντίδας ως ειδικώς πιστοποιημένων σύμφωνα με τις 
διατάξεις του άρθρου 5. 

4. Οι οργανισμοί τοπικής αυτοδιοίκησης α βαθμού 
στο πλαίσιο των αρμοδιοτήτων τους αναπτύσσουν και 
εφαρμόζουν ιδίως προγράμματα πρωτοβάθμιας κοινω¬ 
νικής φροντίδας. 

5. Οι υπηρεσίες πρόνοιας των Νομαρχιακών και Το¬ 
πικών Αυτοδιοικήσεων α' βαθμού συνεργάζονται για 
θέματα της αρμοδιότητας τους με τις υπηρεσίες πρό¬ 
νοιας της Περιφέρειας και με το Υπουργείο Υγείας και 
Πρόνοιας. Με κοινή απόφαση των Υπουργών Εσωτε¬ 
ρικών, Δημόσιας Διοίκησης και Αποκέντρωσης και Υγείας 
και Πρόνοιας καθορίζεται ο τρόπος συνεργασίας και 
κάθε άλλη σχετική λεπτομέρεια. 


Άρθρο 5 

Μητρώα - Ειδική πιστοποίηση 

1. Σε κάθε Νομαρχιακή Αυτοδιοίκηση τηρείται Μητρώο 
Φορέων Ιδιωτικού Τομέα μη κερδοσκοπικού χαρακτήρα. 
Στο Μητρώο αυτό εγγράφονται: α) οι ιδιωτικοί φορείς 
μη κερδοσκοπικού χαρακτήρα που ήδη λειτουργούν και 
παρέχουν υπηρεσίες κοινωνικής φροντίδας, β) οι νέοι 
φορείς αμέσως μετά την έκδοση άδειας λειτουργίας 
τους. 

Με απόφαση του Υπουργού Υγείας και Πρόνοιας 
καθορίζονται τα στοιχεία που απαιτούνται για την εγ¬ 
γραφή στο Μητρώο. Το Μητρώο αποστέλλεται με ευθύνη 
του Νομάρχη στο Υπουργείο Υγείας και Πρόνοιας. 

Στο Υπουργείο Υγείας και Πρόνοιας τηρείται Εθνικό 
Μητρώο των φορέων αυτών με στοιχεία που αποστέλ- 
λονται κάθε φορά με ευθύνη του Νομάρχη. 

2. Οι ιδιωτικοί φορείς που έχουν εγγράφει στα μητρώα 
της προηγούμενης παραγράφου μπορεί να αναγνωρι¬ 
στούν ως ειδικώς πιστοποιημένοι φορείς του Εθνικού 
Συστήματος Κοινωνικής Φρονπδας. Η Ειδική Πιστο¬ 
ποίηση γίνεται με απόφαση του Υπουργού Υγείας και 
Πρόνοιας, που δημοσιεύεται στην Εφημερίδα της Κυ- 
βερνήσεως, ύστερα από γνώμη του Εθνικού Σ υμβ ουλίου 
Κοινωνικής Φροντίδας. Με όμοια απόφαση γίνεται και 
η άρση της ειδικής πιστοποίησης. Οι αποφάσεις αυτές 
κοινοποιούνται εντός ενός (1) μηνός στις περιφέρειες 
και στην τοπική αυτοδιοίκηση πρώτου και δεύτερου 
βαθμού. 

3. Με κοινή απόφαση των Υπουργών Οικονομικών 
και Υγείας και Πρόνοιας καθορίζονται οι όροι, οι προϋ¬ 
ποθέσεις, η διαδικασία, τα ενιαία κριτήρια και τα στοιχεία 
που απαιτούνται προκειμένου να χορηγηθεί η Ειδική 
Πιστοποίηση της προηγούμενης παραγράφου. Στις 
προϋποθέσεις της απόφασης αυτής περιλαμβάνονται 
υποχρεωτικά η υποβολή μελέτης σκοπιμότητας και βιω¬ 
σιμότητας. 

Με την ίδια απόφαση ρυθμίζονται θέματα που αφορούν 
στην άρση από την ειδική πιστοποίηση και κάθε άλλη 
σχετική λεπτομέρεια. 

4 -„Οι φορείς της περίπτωσης β' της πρώτης παρα¬ 
γράφου που επιθυμούν να αναγνωριστούν ως ειδικώς 
πιστοποιημένοι υποβάλλουν μετά τη δημοσίευση της 
υπουργικής απόφασης της παρ. 3, αίτηση στην οικεία 
Νομαρχιακή Αυτοδιοίκηση. 

Ο Νομάρχης εντός δύο (2) μηνών από την υποβολή 
της σχετικής αίτησης, αποστέλλει όλα τα στοιχεισ στο 
Υπουργείο Υγείας και Πρόνοιας, με εισηγηση του για 
τη σκοπιμότητα, της αναγνώρισης η μη, του φορέα ως 
ειδικώς πιστοποιημένου. 

5. Οι φορείς της περίπτωσης α' της πρώτης παρα¬ 
γράφου που επιθυμούν να αναγνωριστούν ως ειδικώς 
πιστοποιημένοι οφείλουν, εντός δέκα (10) μηνών από 
τη δημοσίευση της υπουργικής απόφασης της παρ. 3, 
να υποβάλλουν αίτηση στην οικεία Νομαρχιακή Αυτο¬ 
διοίκηση. Για την αναγνώριση ακολουθείται στη συνέχεια 
η διαδικασία της παρ. 4. 

Με απόφαση του Υπουργού Υγείας και Πρόνοιας 
δύναται να παραταθεί η ανωτέρω προθεσμία μέχρι είκοσι 
δύο (22) μήνες συνολικά. 

6. Επιχορηγήσεις και κάθε είδους παροχές από τους 
φορείς του δημόσιου τομέα, την περιφέρεια και την 
τοπική αυτοδιοίκηση πρώτου και δεύτερου βαθμού, μπο¬ 
ρεί να παρέχονται μόνο στους ιδιωτικούς φορείς μη 
κερδοσκοπικού χαρακτήρα, που έχουν αναγνωρισθει ως 

ειδικώς πιστοποιημένοι φορείς του Εθνικού Συστήματος 
Κοινωνικής Φροντίδας. 

7. Μέχρι την ολοκλήρωση της διαδικασίας της παρ. 
5, εξακολουθούν να εφαρμόζονται οι ισχύουσες, για 
την επιχορήγηση των φορέων της περίπτωσης α της 
πρώτης παραγράφου, διατάξεις. 

Άρθρο 6 

Εθνικός Οργανισμός Κοινωνικής Φροντίδας 

1 Συνιστάται νομικό πρόσωπο δημοσίου δικαίου 
(Ν.Π.Δ.Δ.) με έδρα την Αθήνα και επωνυμία Εθνικός 
Οργανισμός Κοινωνικής Φροντίδας", που υπάγεται στην 
εποπτεία και τον έλεγχο του Υπουργείου Υγείας και 
Πρόνοιας. 

2. Σκοπός του Εθνικού Οργανισμού είναι να υλοποιεί 
τα προγραμμάτα των μεταφερόμενων σε αυτόν υπη¬ 
ρεσιών των φορεών που συγχωνεύονται με το άρθρο 
7 του παρόντος νόμου, να εφαρμόζει σε πειραματικό 
στάδιο νέες μορφές κοινωνικής φροντίδας, να παρα¬ 
κολουθεί την υλοποίηση των Εθνικών Προγραμμάτων 
απο τους φορείς κοινωνικής φροντίδας, να ελέγχει την 
ποιότητα των παρεχόμενων υπηρεσιών και τα προγράμ¬ 
ματα εκπαίδευσης του προσωπικού τους. Με απόφαση 
του Υπουργού Υγείας και Πρόνοιας μπορεί να ανατί¬ 
θενται στον Εθνικό Οργανισμό και αλλα σύναψή έργα. 

3. Ο Εθνικός Οργανισμός διοικείται από επταμελές 
(7) Διοικητικό Συμβούλιο με ισάριθμα αναπληρωματικά 
μέλη και αποτελείται από: 

α. Το Γενικό Διευθυντή του Οργανισμού, 
β. Ένα μέλος του Διδακτικού Ερευνητικού Προσωπικού 
Ανώτατου Εκπαιδευτικού Ιδρύματος ή του Εκπαιδευτικού 
Προσωπικού των Τ.Ε.Ι. με ειδίκευση στις κοινωνικές 
επιστήμες, που ορίζεται από τον Υπουργό Υγείας και 
Πρόνοιας. 

γ. Έναν υπάλληλο της Γενικής Διεύθυνσης Πρόνοιας 
ως εκπρόσωπό του Υπουργείου Υγείας και Πρόνοιας. 

δ. Έναν εκλεγμενο εκπρόσωπο των εργαζομένων 
στον Οργανισμό. 

ε. Τρεις επιστήμονες με ιδιαίτερο κύρος ή εξειδίκευση 
η εμπειρία σε τομείς της κοινωνικής φροντίδας που 
ορίζονται απο τον Υπουργό Υγείας και Πρόνοιας. 

4. Το Δ.Σ. του Οργανισμού συγκροτείται με απόφαση 
του Υπουργού Υγείας και Πρόνοιας και διορίζεται με 
τριετη θητεία. Με την ίδια απόφαση ορίζονται από τα 
μέλη του Δ.Σ. ο Πρόεδρός και ο Αντιπρόεδρος. Με 
απόφαση του Υπουργού Υγείας και Πρόνοιας καθορί¬ 
ζεται ο τρόπος και η διαδικασία εκλογής του εκπρο¬ 
σώπου των εργαζόμενων. 

Στον Οργανισμό συνιστάται θέση Γ ενικού Διευθυντή 
που προστίθεται αντιστοίχως στον Οργανισμό του. Η 
επιλογή του γίνεται σύμφωνα με τα αναφερόμενα στο 
άρθρο 21 του παρόντος νόμου. 

Μέχρι το διορισμό του Γ ενικού Διευθυντή του Ορ¬ 
γανισμού και την εκλογή του εκπροσώπου των εργα¬ 
ζομένων συμμετέχουν ως μέλη του Δ.Σ. ο Γενικός 
Διευθυντής Πρόνοιας του Υπουργείου Υγείας και Πρό¬ 
νοιας, αναπληρούμενος από Προϊστάμενο Διεύθυνσης 
της Γενικής Διεύθυνσης Πρόνοιας που ορίζεται από 
τον Υπουργό Υγείας και Πρόνοιας και ένας εκπρόσωπος 
που ορίζεται από την Α.Δ.Ε.Δ.Υ. με τον αναπληρωτή 
του. 

5. Ο Πρόεδρός του Δ.Σ. του Οργανισμού είναι με 
πληρη απασχόληση. Στον Πρόεδρο του Δ.Σ. καταβάλ¬ 
λεται αμοιβή, το ύψος της οποίας καθορίζεται με κοινή 


απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης, Οικονομικών και Υγείας και 
Πρόνοιας. Με την ίδια απόφαση καθορίζεται αποζημίωση 
για τα μέλη και το γραμματέα του Δ.Σ. του Οργανισμού 
για τη συμμετοχή τους στις συνεδριάσεις του Δ.Σ.. 

6. Στο Διοικητικό Συμβούλιο του Οργανισμού περιέρ¬ 
χονται και όλες οι αρμοδιότητες των διοικητικών συμ¬ 
βουλίων των νομικών προσώπων που συγχωνεύονται 
στον Οργανισμό με το άρθρο 7 του παρόντος νομού. 

7. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Υγείας και Πρόνοιας 
καθορίζεται ο τρόπος οργάνωσης και λειτουργίας, η 
διάρθρωση των υπηρεσιών, η οργάνωση και συγκρότηση 
ειδικών υπηρεσιών, κέντρων και μονάδων, οι θέσεις και 
τα προσόντα πρόσληψης του προσωπικού. Εντός ενός 
(1) έτους από τη συγκράτηση του Δ.Σ. του Οργανισμού, 
με απόφαση του Υπουργού Υγείας και Πρόνοιας, που 
εκδίδεται ύστερα από πρόταση της διοίκησής του, ε- 
γκρίνεται ο εσωτερικός κανονισμός λειτουργίας του 
Εθνικού Οργανισμού Κοινωνικής Φροντίδας και των 
Ειδικών Υπηρεσιών και Κέντρων. 

8. Ο Λογαριασμός υπέρ του ν. 103/1975 του Π.Ι.Κ.ΠΑ 
μεταφέρεται στο νέο Οργανισμό. 

9. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Υγείας και Πρόνοιας, 
αρμοδιότητες και υπηρεσίες του Εθνικού Οργανισμού 
Κοινωνικής Φροντίδας μπορούν να μεταβιβάζονται στην 
Περιφέρεια ή την Τοπική Αυτοδιοίκηση ά και β' βαθμού. 

Άρθρο 7 

Συγχώνευση νομικών προσώπων 

1. Το Πατριωτικό Ίδρυμα Κοινωνικής Πρόνοιας και 
Αντίληψης - Π.Ι.Κ.Π.Α. (Ν.Π.Δ.Δ.), ο Εθνικός Οργανισμός 
Πρόνοιας - Ε.Ο.Π. (Ν.Π.Ι.Δ.) και το Κέντρο Βρεφών 
ΓΚ.Β.") "Η ΜΗΤΕΡΑ" (Ν.Π.Ι.Δ.) καταργούνται ως αυτο¬ 
τελή νομικά πρόσωπα και συγχωνεύονται με τον Εθνικό 
Οργανισμό Κοινωνικής Φροντίδας. Οι υπηρεσίες και οι 
αρμοδιότητες αυτών μεταψερονται και ασκούνται σπο 
τον Εθνικό Οργανισμό Κοινωνικής Φροντίδας του άρ¬ 
θρου 6, πλην: 

α. Των εξοχων του Γι.ί.Κ.Π.Α., που μεταφέροντο; στις 
υπηρεσίες πρόνοιας των οικείων Νομαρχιακών Αυτο¬ 
διοικήσεων μετά του προσωπικού που υπηρετούσε σε 
αυτές κατά την τριακοστη πρώτη Μαΐου 1998. 

β. Των βρεφικών - παιδικών σταθμών, βρεφονηπιο- 
κομείων και νηπιαγωγείων του Π.Ι.Κ.Π.Α., του ("Κ.Β'; Ή 
ΜΗΤΕΡΑ" και αντίστοιχων προγραμμάτων που λειτουρ¬ 
γούν στο πλαίσιο άλλων δραστηριοτήτων του Ε.Ο.Π. 
που μεταφέρανται στους οικείους δήμους και κοινότητες, 
κατ' ανάλογη εφαρμογή των διατάξεων του άρθρου 42 
του ν. 2218/1994 (ΦΕΚ 90 Α') και του άρθρου 9 του 
ν. 2503/1997 (ΦΕΚ 107 Α'), μετά του προσωπικού που 
υπηρετούσε σε αυτούς κατά την τριακοστή πρώτη Μαΐου 
1998. Μέχρι της ολοκλήρωσης της μεταφοράς, οι α¬ 
νωτέρω σταθμοί λειτουργούν στο πλαίσιο του Εθνικού 
Οργανισμού Κοινωνικής Φροντίδας. 

γ. Των ταπητουργείων, κιλιμοποιίων, εργαστηρίων και 
γενικά των υπηρεσιών οικοτεχνίας του Ε.Ο.Π. που 
μεταβιβάζονται στους οικείους οργανισμούς τοπικής 
αυτοδιοίκησης (Ο.Τ.Α.), α' βαθμού, μετά του προσωπικού 
που υπηρετούσε σε αυτές κατά την τριακοστή πρώτη 
Μαΐου 1998. Η μεταβίβαση αυτή γίνεται με κοινή απο- 

φαοη των Υπουργών Εσωτερικών, Δημόσιας Δοίκησης 
και Αποκέντρωσης και Υγείας και Πρόνοιας ύστερα από 
απόφαση του οικείου δημοτικού συμβουλίου. Υπηρεσίες 
που δεν θα έχουν μεταβιβαστεί στους Ο.Τ.Α. α βαθμού 
εντός ενός (1) έτους από τη δημοσίευση του προεδρικού 
διατάγματος της παρ. 2 του παρόντος άρθρου καταρ- 
γούνται αυτοδικαίως και για το προσωπικό που υπηρετεί 
σε αυτές εφαρμόζονται αναλόγως οι διατάξεις της παρ. 
5 του παρόντος άρθρου. Από την έκδοση του προεδρικού 
διατάγματος της παρ. 2 και μέχρι την ολοκλήρωσή της 
μεταβίβασης ή μέχρι το τέλος του ενός (1) έτους, σε 
περίπτωση που δεν θα έχουν μεταβιβαστεί οι ανωτέρω 
υπηρεσίες, παραμένουν στην αρμοδιότητα του Εθνικού 
Οργανισμού Κοινωνικής Φροντίδας. 

δ. Των Ιατροκοινωνικών Κέντρων και της Παιδικής 
Πολυκλινικής του Π.Ι.Κ.Π.Α. που μεταφέρονται στις 
υπηρεσίες υγείας του Ε.Σ.Υ. του ν.1397/1983, όπως 
τροποποιήθηκε, συμπληρώθηκε και ισχύει σήμερα, μετά 
του προσωπικού που υπηρετούσε σε αυτά κατα την 
τριακοστη πρώτη Μαίου 1998, πλην των ιατρών και 
οδοντιάτρων, για τους οποίους εφαρμόζονται οι δια¬ 
τάξεις των παραγράφων 3 και 5 του παρόντος άρθρου. 

2. Εντός έξι (6) μηνών απο τη δημοσίευση του 
παρόντος, με προεδρικό διάταγμα που εκδίδεται με 
πρόταση των Υπουργών Εσωτερικών, Δημόσιας Διοί¬ 
κησης και Αποκέντρωσης, Οικονομικών και Υγείας και 
Πρόνοιας ρυθμίζονται οι λεπτομέρειες και η διαδικασία 
της μεταφοράς των αρμοδιοτήτων και υπηρεσιών των 
περιπτώσεων α, β'. γ' και δ' της προηγούμενης παρα¬ 
γράφου, τα θέματα ένταξης και κατάταξης του πόσης 
φύσεως προσωπικού που υπηρετεί, τα της περιουσίας, 
καθώς και κάθε άλλη σχετική λεπτομέρεια. 

3. Το μόνιμο προσωπικό του-Π,Ι.Κ.Π.Α. που θα επιλεγεί 
για να ενταχθεί στο νέο φορέα εντάσσεται σε οργανικές 
θεσεις του νέου Οργανισμού του ίδιου ή αντίστοιχου 
κλάδου και κατηγορίας με εκείνο που κατείχαν κατά τη 
δημοσίευση του παρόντος. Το προσωπικό με σχέση 
εργασίας ιδιωτικού δικαίου του Π.Ι.Κ.Π.Α., του Ε.Ο.Π. 
και του ('Κ.Β.') Ή ΜΗΤΕΡΑ" που θα επιλεγεί για να 
ενταχθεί στο νέο φορέα εντάσσεται σε θέσεις μόνιμες 
δημοσίου δικαίου ή ιδιωτικού δικαίου αορίστου χρόνου 
μετά από δήλωσή τους. 

Το μεταφερόμενο και εντασσόμενο προσωπικό κα¬ 
τατάσσεται σε μισθολογικά κλιμάκια σύμφωνα με τις 
διατάξεις του ν. 2470/1997. Ο χρόνος υπηρεσίας που 
διανυθηκε στο φορέα από τον οποίο προέρχεται λαμ- 
βανεται υπόψη για τη μισθολογικη του εξέλιξη. Τυχόν 
επιπλέον τακτικές αποδοχές διατηρούνται ως προσω¬ 
πική διαφορά, η οποία θα μειώνεται με οποιαδήποτε 
αύξηση των αποδοχών ή απολαβών μέχρι την πλήρη 
εξίσωσή τους με τις αποδοχές της νέας θέσης. 

4. Η επιλογή του προσωπικού που θα ενταχθεί στον 
Εθνικό Οργανισμό Κοινωνικής Φροντίδας γίνεται με 
απόφαση του Υπουργού Υγείας και Πρόνοιας, ύστερα 
απο πρόταση του Διοικητικού Συμβουλίου του Οργανι¬ 
σμού, που λειτουργεί για τη συγκεκριμένη περίπτωση 
ως υπηρεσιακό συμβούλιο και το οποίο λαμβάνει υπόψη 
και συν εκ τιμά τα ακόλουθα κριτήρια: α. τυπικά και ου¬ 
σιαστικά προσόντα, β. εμπειρία, γ. εκπαίδευση, μετεκ¬ 
παίδευση, μεταπτυχιακοί τίτλοι σπουδών, δ. υπηρεσιακή 
απόδοση, ε. πειθαρχικά παραπτώματα - ποινές. 

5. Το προσωπικό που δεν θα επιλεγεί για να ενταχθεί 
στο νέο φορέα μετατάσσεται, με κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης. Οικονομικών και Υγείας και Πρόνοιας, σε 


εποπτευόμενα απο το Υπουργείο Υγείας και Πρόνοιας 
Ν.Π.Δ.Δ. ή σε υπηρεσίες της Περιφέρειας, της Νομαρ¬ 
χιακής Αυτοδιοίκησης, καθώς και στους Ο.Τ.Α. α βαθμού, 
αφού ληφθούν υπόψη οι υπηρεσιακές ανάγκες και η 
δήλωση προτίμησής του. Η μετάταξη του με σχέση 
δημοσίου δικαίου μονίμου προσωπικού του Π.Ι.Κ.Π.Α. 
γίνεται σε κενές οργανικές θέσεις του ίδιου ή αντί¬ 
στοιχου κλάδου και κατηγορίας με εκείνον που κατείχαν 
κατά τη δημοσίευση του παρόντος, του δε με σχέση 
ιδιωτικού δικαίου του Π.Ι.Κ.Π.Α., του Ε.Ο.Π. και του 
( Κ.Β.) Η ΜΗΤΕΡΑ σε κενές οργανικές θέσεις μόνιμου 
προσωπικού με σχέση δημοσίου δικαίου ή σε οργανικές 
θέσεις ιδιωτικού δικαίου αορίστου χρόνου, μετά από 
δήλωσή του. Αν οι κενές οργανικές θέσεις δεν επαρ¬ 
κούν, συνιστώνται, με τις αποφάσεις μετάταξης, προ¬ 
σωποπαγείς θέσεις οι οποίες καταργούνται με την για 
οποιονδήποτε λογο αποχώρησή τους από την υπηρεσία. 

Η μετάταξη γίνεται σε υπηρεσίες του νομού που 
υπηρετεί εκτός και αν δηλωθεί διαφορετικά. 

Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Υγείας και 
Πρόνοιας ρυθμίζονται η διαδικασία και κάθε αναγκαία 
λεπτομέρεια για τη μετάταξη του προσωπικού αυτού. 

Για το έτος πραγματοποίησης των μετατάξεων η 
προκαλούμενη δαπάνη θα βαρύνει τον προϋπολογισμό 
του Εθνικού Οργανισμού με μεταφορά της σχετικής 
πίστωσης στους προϋπολογισμούς των φορέων στους 
οποίους μεταφερονται. Για τα επόμενα έτη, οι πιστώσεις 
θα εγγράφονται στους προύπολογισμούς των φορέων 
στους οποίους έχουν γίνει οι μετατάξεις. 

6. Με απόφαση του Υπουργού Υγείας και Πρόνοιας 
εντός μηνός από τη δημοσίευση του νόμου στην Ε¬ 
φημερίδα της Κυβερνήσεως, διορίζεται το Δ.Σ. του 
Εθνικού Οργανισμού Κοινωνικής Φροντίδας. Με την 
έκδοση της απόφασης λήγει η θητεία των Δ.Σ. των ως 
άνω καταργούμενων νομικών προσώπων. 

7. Με την επιφύλαξη των περί δωρεών, κληρονομιών 
και κληροδοσιών κειμένων διατάξεων, όλη η κινητή και 
ακίνητη περιουσία των συγχωνευομενων φορέων πε¬ 
ριέρχεται στον Εθνικό Οργανισμό Κοινωνικής Φροντί¬ 
δας, ο οποίος υπεισέρχεται σε όλα τα δικαιωμστσ και 
υποχρεώσεις των συγχωνευομενων φορέων. 

8. Μέχρι την έκδοση του προεδρικού διατάγματος 
της παρ. 7 του άρθρου 6. του προεδρικού διαταγμστος 
της παρ. 2 και των υπουργικών αποφάσεων των πα¬ 
ραγράφων 4 και 5 του παρόντος άρθρου, εξακολουθούν 
να ισχυουν οι κατα τη δημοσίευση του νόμου αυτου 
διατάξεις, που αναφέρονται στην οργάνωση, λειτουργία 
και το προσωπικό των συγχωνευομενων φορέων. 

"Αρθρο 8 

Εθνικό Συμβούλιο Κοινωνικής Φροντίδας 

1· Στο Υπουργείο Υγείας και Πρόνοιας συνιστάται 
Εθνικό Συμβούλιο Κοινωνικής Φροντίδας ως συμβου¬ 
λευτικό - γνωμοδοπκό όργανο για την ανάπτυξη και 
λειτουργία του Εθνικού Συστήματος Κοινωνικής Φρο¬ 
ντίδας. 

2. Το Εθνικό Συμβούλιο Κοινωνικής Φροντίδας: 
α. Προωθεί το δημόσιο διάλογο για βασικά ζητήματα 
κοινωνικής φροντίδας. 

β. Γνωμοδοτεί για κάθε θέμα πολιτικής που παραπέ- 
μπεται σε αυτό από τον Υπουργό Υγείας και Πρόνοιας 
και εισηγείται μέτρα για την υλοποίηση των προγραμ¬ 
ματικών στόχων στον τομέα της κοινωνικής φροντίδας. 

γ. Εισηγειται μέτρα και ενέργειες για τη βελτίωση 
της αποτελεσματικότητας και αποδοτικότητας των πα¬ 
ρεχόμενων υπηρεσιών από τους φορείς κοινωνικής 
φροντίδας, τον ορθολογικό συντονισμό των σχετικών 
δράσεων και την τεκμηρίωσή τους. 

δ. Γνωμοδοτεί για την ειδική πιστοποίηση των φορέων 
του άρθρου 5, καθώς και για το χαρακτηρισμό προ¬ 
γραμμάτων ως καινοτόμων του άρθρου 15. 

ε Εισηγειται προγράμματα επιμόρφωσης εκπαιδευτών 
εθελοντών που υλοποιούνται από τις εθελοντικές ορ¬ 
γανώσεις του άρθρου 12 και τα οποία είναι σχετικά με 
τους σκοπούς και τους στόχους των Εθνικών Προ¬ 
γραμμάτων. 

στ. Γνωμοδοτεί για το περιεχόμενο των Εθνικών 
Προγραμμάτων του άρθρου 2 και για την ανάπτυξη της 
έρευνας στον τομέα της κοινωνικής φροντίδας του 
άρθρου 16. 

Με προεδρικά διατάγματα, που εκδίδονται μετά από 
πρόταση του Υπουργού Υγείας και Πρόνοιας μπορούν 
να προσδίδονται στο Συμβούλιο και άλλες αρμοδιότητες. 

3. Το Εθνικό Συμβούλιο Κοινωνικής Φροντίδας συ¬ 
γκροτείται με απόφαση του Υπουργού Υγείας και Πρό¬ 
νοιας από: 

α. το Γενικό Διευθυντή Πρόνοιας του Υπουργείου 
Υγείας και Πρόνοιας, 

β. έναν (1) εκπρόσωπο του Κεντρικού Συμβουλίου 
Υγείας, 

γ. έναν (1) εκπρόσωπο του Δ.Σ. του Εθνικού Οργα¬ 
νισμού Κοινωνικής Φροντίδας, 
δ. απο έναν (1) εκπρόσωπο των Υπουργείων Εθνικής 
Οικονομίας, Εργασίας και Κοινωνικών Ασφαλίσεων και 
Εθνικής Παιδείας και Θρησκευμάτων, που προτείνονται 
απο τους αντίστοιχους υπουργούς, 
ε. έναν (1) εκπρόσωπο της Εκκλησίας της Ελλάδος, 
στ. έναν (1) εκπρόσωπό της Ενωσης Νομαρχιακών 
Αυτοδιοικήσεων Ελλάδος, που προτείνεται από το Διοι¬ 
κητικό της Συμβούλιο, 

ζ. έναν (1) εκπρόσωπο των οργανισμών τοπικής 
αυτοδιοίκησης α βαθμού, που προτείνεται από το Διοι¬ 
κητικό Συμβούλιο της Κεντρικής Ένωσης Δήμων και 
Κοινοτήτων Ελλάδος, 

η. εναν (1) εκπρόσωπο της Ανώτατης Διοικούσας 
Επιτροπής Δημοσίων Υπάλληλων. 

6, έναν (1) εκπρόσωπο της Γενικής Συνομοσπονδίας 
Εργατών Ελλάδος, που προτείνεται απο το Διοικητικό 
της Συμβούλιο. 

ι. έναν (1) εκπρόσωπο του Συνδέσμου Ελληνικών 
Βιομηχανιών, που προτείνεται από το Διοικητικό του 
Συμβούλιο, 

ια. έναν (1) εκπρόσωπο της Εθνικής Συνομοσπονδίας 
Ατόμων με Ειδικές Ανάγκες, που προτείνεται από το 
Διοικητικό της Συμβούλιο, 

ιβ. έναν (1) κοινωνικό λειτουργό, ως εκπρόσωπο του 
Συνδέσμου Κοινωνικών Λειτουργών Ελλάδος, που προ- 
τείνεται απο το Διοικητικό Συμβούλιό του, 
ιγ έναν (1) εκπρόσωπο των φορέων του ιδιωτικού 
τομέα μη κερδοσκοπικού χαρακτήρα του Εθνικού Συ¬ 
στήματος Κοινωνικής Φροντίδας, που ορίζεται από τον 
Υπουργο Υγείας και Πρόνοιας, απο πρόσωπα που προ- 
τείνονται από τους φορείς, 
ιδ. έναν (1) εκπρόσωπο των εθελοντικών οργανώσεων 
του τομέα της κοινωνικής φροντίδας, που ορίζεται από 
τον Υπουργό Υγείας και Πρόνοιας, από πρόσωπα που 
προτείνονται από τις οργανώσεις, 
ιε. έναν (1) κοινωνιολόγο, έναν (1) ψυχολόγο και 


εναν (1) οικονομολόγο με υψηλή επιστημονική κατάρτιση 
και εμπειρία στον τομέα της κοινωνικής φροντίδας, που 
ορίζονται από τον Υπουργό Υγείας και Πρόνοιας, 

ιστ. έναν (1) εκπρόσωπό της ΓΕ.Σ.Α.Σ.Ε που ορίζεται 
από το Διοικητικό της Συμβούλιο. 

4. Οι εκπρόσωποι με τους αναπληρωτές τους προ- 
τείνονται από τους οικείους φορείς εντός προθεσμίας 
ενός (1) μηνός από την αποστολή σχετικής πρόσκλησης 
του Υπουργού Υγείας και Πρόνοιας. Αν κάποιος φορέας 
δεν ορίσει εμπρόθεσμα τον εκπρόσωπό του, αυτός 
ορίζεται από τον Υπουργό Υγείας και Πρόνοιας. 

5. Τα τακτικά και αναπληρωματικά μέλη του Συμβουλίου 
διορίζονται με τριετή θητεία. 

Με την απόφαση συγκρότησης ορίζονται από τα μέλη 
ο Πρόεδρός και ο Αντιπρόεδρός του Συμβουλίου. 

6. Στις συνεδριάσεις του Εθνικού Συμβουλίου Κοινω¬ 
νικής Φροντίδας μπορούν να συμμετέχουν, χωρίς δι¬ 
καίωμα ψήφου, ύστερα απο πρόσκληση του Προέδρου 
του, οι Προϊστάμενοι των Διευθύνσεων της Γ ενικής 
Διεύθυνσης Πρόνοιας του Υπουργείου Υγείας και Πρό¬ 
νοιας. 

7. Η ολομέλεια αποφασίζει για όλα τα θέματα αρμο¬ 
διότητας του Συμβουλίου. Βρίσκεται σε απαρτία όταν 
είναι παρόντα τα τρία πέμπτα (3/5) των μελών του. Οι 
αποφάσεις λαμβάνονται με απόλυτη πλειοψηφια των 
παρόντων μελών. Σε περίπτωση ισοψηφίας υπερισχύει 
η ψήφος του Προέδρου. Μέλος του Συμβουλίου που 
απουσιάζει αδικαιολόγητα σε περισσότερες από δυο 
συνεχείς συνεδριάσεις, αντικαθίσταται υποχρεωτικά απο 
τον Υπουργό Υγείας και Πρόνοιας. 

8. Το Συμβούλιο συγκροτεί Εκτελεστική Επιτροπή που 
αποτελείται από: 

α. Τον Πρόεδρό του, ως Πρόεδρο. 

β. Τον Αντιπρόεδρό του. 

γ. Τρία (3) μέλη που εκλέγονται, με τους αναπληρωτές 
τους, από την ολομέλειά του με μυστική ψηφοφορία. 
Το ένα από τα μέλη προέρχεται από τα πρόσωπα που 
αναφέρονται στο εδάφιο ιε της παρ. 3. Η Εκτελεστική 
Επιτροπή συνεδριάζει τουλάχιστον δύο φορές το μήνα, 
καθώς και εκτάκτως, αν παρσστεί ανάγκη, και βρίσκεται 
σε απαρτία όταν παρευρίσκονται τρία (3) από τα μέλη 
της. Η Εκτελεστική Επιτροπή εισηγειται τα θέματα προς 
συζήτηση και υποβάλλει τις σχετικές προτάσεις στην 
ολομέλεια. 

9. Η Εκτελεστική Επιτροπή για την προώθηση του 
έργου της, την εκπλήρωσή των σκοπών του Συμβουλίου 
και την υλοποίηση των αποφάσεων της ολομέλειας, 
μπορεί να καταρτίζει ειδικές επιτροπές, συμβούλια και 
ομάδες εργασίας, που συγκροτούνται με απόφαση του 
Υπουργού Υγείας και Πρόνοιας. Με την απόφαση συ- 
γκροτήσεως καθορίζονται το έργο της κάθε επιτροπής, 
τα καθήκοντα και υποχρεώσεις των μελών της, ο τροπος 
λειτουργίας και κάθε σχετική λεπτομέρεια. Κατα την 
πρώτη εφαρμογή του νόμου συγκροτείται μόνιμη Ειδική 
Επιτροπή, με την απαραίτητη επιστημονική υποδομή, 
για την εξέταση των αιτημάτων των φορέων σχετικά 
με την αναγνώρισή τους ως ειδικώς πιστοποιημένων. 
Η μόνιμη Ειδική Επιτροπή εισηγειται σχετικά στην Ε¬ 
κτελεστική Επιτροπή, η οποία υποβάλλει τις προτάσεις 
της στον Υπουργό Υγείας και Πρόνοιας. 

10. Με απόφαση του Υπουργού Υγείας και Πρόνοιας, 
ύστερα από γνώμη της ολομέλειας του Συμβουλίου που 
συνέρχεται για το σκοπό αυτόν αμέσως μετά τη συ¬ 
γκρότησή του, καθορίζονται οι λεπτομέρειες λειτουργίας 
αυτού, καθώς και της Εκτελεστικής Επιτροπής, οι υ- 

ποχρεώσεις των μελών, η διαδικασία σύγκλησης και 
ληψης των αποφάσεων και κάθε άλλη σχετική λεπτο¬ 
μέρεια. 

11. Στο Υπουργείο Υγείας και Πρόνοιας συνιστάται, 
σε επίπεδο τμήματος, Υπηρεσία Γραμματείας του Ε¬ 
θνικού Συμβουλίου Κοινωνικής Φροντίδας, που στελε¬ 
χώνεται με υπαλλήλους του Υπουργείου Υγείας και 
Πρόνοιας. Προϊστάμενος του τμήματος ορίζεται υπάλ¬ 
ληλος του κλάδου ΠΕ Διοικητικού. Με απόφαση του 
Υπουργού Υγείας και Πρόνοιας ορίζεται ο τρόπος 
οργάνωσης και λειτουργίας της υπηρεσίας αυτής. 

12. Με κοινή απόφαση των Υπουργών Οικονομικών 
και Υγείας και Πρόνοιας δυνατοί να καθορίζεται αμοιβή 
ή αποζημίωση, καθώς και ο τρόπος καταβολής της στα 
μέλη του Εθνικού Συμβουλίου σύμφωνα με πς κείμενες 
διατάξεις. Στα μέλη της Εκτελεστικής Επιτροπής δυ¬ 
νατοί να καταβάλλεται μηνιαία αποζημίωση, της οποίας 
το ύψος καθορίζεται με κοινή απόφαση των Υπουργών 
Οικονομικών και Υγείας και Πρόνοιας. 

13. Όπου κατά πς διατάξεις του νόμου αυτού για 
την έκδοση προεδρικών διαταγμάτων ή άλλων πράξεων 
της Διοίκησης απαιτείται και γνώμη απλή ή σύμφωνη 
του Εθνικού Συμβουλίου ή άλλου συμβουλίου, οργάνου 
η επιτροπής, εάν η γνώμη δεν υποβληθεί μέσα σε 
προθεσμία τριών (3) μηνών, εφοσον από πς επί μέρους 
διατάξεις δεν ορίζεται διαφορετικά, από τη σχετική 
πρόσκληση του αρμοδίου υπουργού, τα προεδρικά δια- 
ταγματα και οι άλλες διοικητικές πράξεις εκδίδονται 
χωρίς αυτή. 

Άρθρο 9 

Συντονισμός δράσεων - Κοστολόγηση υπηρεσιών 

1 Το προβλεπόμενο από πς διατάξεις του άρθρου 
11 του ν. 2519/1997 (ΦΕΚ 165 Ά) Συμβούλιο Συντονισμού 
Ενιαίας Δράσης των Υπηρεσιών Υγείας (ΣΥ.Σ.Ε.Δ.ΥΠ.Υ.) 
μετονομάζεται σε Συμβούλιο Συντονισμού Ενιαίας 
Δράσης των Υπηρεσιών Υγείας και Πρόνοιας 
ίΣΥ.Σ.Ε.Δ.ΥΠ.Υ.Π.) ασκώντας επιπλέον και πς ακόλου¬ 
θες αρμοδιότητες: 

α. Γνωμοδοτεί για τον ενιαίο σχεδίασμά ανάπτυξης 
του συνόλου των υπηρεσιών κοινωνικής φροντίδας, 
καθώς και για την οργάνωση, ανάπτυξη και λειτουργία 
των δικτύων παροχής υπηρεσιών κοινωνικής φροντίδας 
συυφωνα με πς διατάξεις της παο. 3 του άρθρου 3. 
Για την προώθηση του έργου αυτου μπορούν να συ¬ 
γκροτούνται. με απόφαση του Υπουργού Υγείας και 
Πρόνοιας, μετά από πρόταση του ΣΥ.Σ.Ε.Δ.ΥΠ.Υ.Π., 
ειδικές ομάδες εμπειρογνωμόνων σπς οποίες ανατίθεται 
η σύνταξη μελετών. 

β. Γνωμοδοτεί για το συντονισμό των διαπραγματεύ¬ 
σεων σύμπραξης μεταξύ των υπηρεσιών κοινωνικής 
φροντίδας και των ασφαλιστικών φορέων, καθώς και 
των ασφαλισπκών φορέων μεταξύ τους. Με κοινή α¬ 
πόφαση των Υπουργών Οικονομικών, Εργασίας και Κοι¬ 
νωνικών Ασφαλίσεων και Υγείας και Πρόνοιας καθορί¬ 
ζονται η διαδικασία και οι λεπτομέρειες εφαρμογής. 

γ. Γ νωμοδοτεί για την κοστολόγηση των παρεχόμε¬ 
νων, από τους δημόσιους και ιδιωτικούς φορείς, υπη¬ 
ρεσιών. 

2. Σπς συνεδριάσεις του Συμβουλίου για τα ανωτέρω 
θέματα συμμετέχουν με δικαίωμα ψήφου και τα κάτωθι 
μέλη: 

α. Ο Γενικός Γραμματέας Πρόνοιας. 

β. Ο Πρόεδρος του Εθνικού Συμβουλίου Κοινωνικής 


Φροντίδας 

γ. Ο Πρόεδρός και ο Γενικός Διευθυντής του Ορ¬ 
γανισμού Κοινωνικής Φροντίδας, 
δ. Ο Γενικός Διευθυντής Πρόνοιας, 
ε. Ενας (1) εκπρόσωπος της Εθνικής Συνομοσπονδίας 
Ατόμων με Ειδικές Ανάγκες και 
στ. Τους Προέδρους δύο (2) νομικών προσώπων 
ιδιωτικού δικαίου μη κερδοσκοπικού χαρακτηρο, που 
έχουν ειδικώς πιστοποιηθεί, που ορίζονται από τον 
Υπουργό Υγείας και Πρόνοιας από υποψήφιους που 
προτείνονται από τους φορείς αυτούς. 

Άρθρο 10 
Σύσταση θέσεων 

Συνιστώνται τριακόσιες (300) θέσεις διαφόρων κλάδων 
Πανεπιστημιακής (ΠΕ) και Τεχνολογικής (ΤΕ) Εκπαί¬ 
δευσης για τη στελεχωση των Υπηρεσιών του Υπουρ¬ 
γείου Υγείας και Πρόνοιας, των Διευθύνσεων Υγείας 
και Πρόνοιας των Περιφερειών, των Διευθύνσεων ή 
Τμημάτων Πρόνοιας των Νομαρχιακών Αυτοδιοικήσεων, 
καθώς και των Ν.Π.Δ.Δ. που εποπτεύονται από το 
Υπουργείο Υγείας και Πρόνοιας. Με κοινή απόφαση 
των Υπουργών Εσωτερικών, Δημοσίας Διοίκησης και 
Αποκέντρωσης, Οικονομικών και Υγείας και Πρόνοιας 
κατανέμανται οι θέσεις σπς προαναφερόμενες υπηρε¬ 
σίες και φορείς, σε κλάδους και ειδικότητες και καθο¬ 
ρίζονται τα προσόντα διορισμού σπς θέσεις αυτές. Οι 
κατανεμόμενες θέσεις προστίθενται αντίστοιχα στους 
οργανισμούς των υπηρεσιών και φορέων που κατανε- 
μονταυ Με την ίδια απόφαση καταργούνται ταυτόχρονα 
ισάριθμες κενές θέσεις διαφόρων κατηγοριών και κλά¬ 
δων των υπηρεσιών σπς οποίες θα κατανεμηθούν οι 
συνιστώμενες θέσεις. 

Άρθρο 11 

Χρηματοδότηση φορέων του δημόσιου τομέα 

1. Οι πόροι των φορέων του δημόσιου τομέα, αρμο¬ 
διότητας του Υπουργείου Υγείας και Πρόνοιας, προέρ¬ 
χονται από: 

α. ίδια έσοδα. 

β. πς πιστώσεις και πς επιχορηγήσεις απο τον Κρατικό 
Προϋπολογισμέ. 

γ. πς πιστώσεις κα: πς επιχορηγήσεις απο το Πρό¬ 
γραμμα Δημοσίων Επενδύσεων, 
δ. το προϊόν του ειδικού κραπκου λαχείου κοινωνικής 
αντίληψης, 

ε. τα Διαρθρωτικά Ταμείο της Ευρωπαϊκής Ένωσης 
και τα κοινοτικά ποογράμματα στο χώρο της Κοινωνικής 
Φροντίδας, 

στ. χρηματοδοτήσεις προγραμμάτων απο διεθνείς ορ¬ 
γανισμούς. 

2. Πόροι από ίδια έσοδα των φορέων του δημοσίου 
τομέα, αρμοδιότητας του Υπουργείου Υγείας και Πρό¬ 
νοιας, προέρχονται ιδίως από: 

α. ασφαλιστικά ταμεία, 
β. αξιοποίηση ακίνητης πεοιουσίας, 
γ. δωρεές, κληροδοτήματα, 

δ. συμμετοχή χρηστών για παροχή ειδικών υπηρεσιών, 
ανάλογα με πς οικονομικές δυνατοτητές τους. 

3. Στους φορείς του παρόντος άρθρου εφαρμόζονται 
κατά περίπτωση οι διατάξεις του δημοσίου λογισπκου 
ή του δημόσιου λογιστικού νομικών προσώπων δημοσίου 
δικαίου, αναλόγως, όπως κάθε φορά ισχύουν. 

4. Στον προϋπολογισμό του Υπουργείου Υγείας και 

Πρόνοιας, της Περιφέρειας, της Νομαρχιακής και Το¬ 
πικής Αυτοδιοίκησης α βαθμού εγγράφονται αντίστοιχα 
πιστώσεις για τη λειτουργία των φορέων κοινωνικής 
φροντίδας αρμοδιοτητάς τους. 

Άρθρο 12 

Ανάπτυξη Εθελοντισμού 

1. Στον Οργανισμό του Υπουργείου Υγείας και Πρό¬ 
νοιας συνιστάται ανεξάρτητο Τμήμα Ανάπτυξης Εθε¬ 
λοντισμού, στο οποίο προίσταται υπάλληλος του κλάδου 
ΠΕ ή ΤΕ Διοικητικού ή ΠΕ ή ΤΕ Κοινωνικής Εργασίας. 

Αρμοδιότητες του Τμήματος είναι οι ακόλουθες: 
α ο σχεδιασμός, η προώθηση και υλοποίηση, μέσω 
των οργανώσεων της παρ. 2 του παρόντος άρθρου, 
προγραμμάτων που αφορούν τον τομέα της Υγείας και 
της Κοινωνικής Φροντίδας, με βάση τις προτεραιότητες 
και τις κατευθύνσεις του Υπουργείου Υγείας και Πρό¬ 
νοιας και γενικά της κυβερνητικής πολιτικής 
β. η τηρηση των ειδικών μητρώων για τις οργανώσεις 
εθελοντικού χαρακτήρα σύμφωνα με τα καθοριζόμενα 
στην επόμενη παραγραφο 

γ . η εξέταση των σχεδίων, υπομνημάτων και των 
εκθέσεων προόδου που υποβάλλουν οι οργανώσεις 
αναφορικά με την εκτέλεση προγραμμάτων που έχουν 
αναλάβει 

δ. η συνεργασία με τις υπηρεσίες του Υπουργείου 
Υγείας και Πρόνοιας, άλλων υπουργείων, αρχές του 
εξωτερικού και φορείς του δημόσιου και ιδιωτικού τομέα 
ε. η συμμετοχή σε προγράμματα της Ευρωπαϊκής 
Ενωσης και άλλων διεθνών οργανισμών. 

2. Στο Τμήμα Ανάπτυξης Εθελοντισμού τηρείται ειδικό 
μητρώο των πρωτοβάθμιων, δευτεροβάθμιων και τριτο¬ 
βάθμιων Μη Κυβερνητικών Οργανώσεων (Μ.Κ.Ο.), που 
αποτελούν είτε νομικά πρόσωπα ιδιωτικού δικαίου μη 
κερδοσκοπικού χαρακτήρα είτε σωματεία ή συλλόγους, 
που δραστηριοποιούνται στον τομέα της Υγείας ή της 
Κοινωνικής Φροντίδας και με αντικείμενο κυρίως την 
εθελοντική παροχή ανθρωπιστικής βοήθειας προς άτομα 
η ομάδες πληθυσμού. Προκειμενου να εγγράφει μία 
οογάνωση, μετά απο αίτηση της, στο ειδικό μητρώο 
πρέπει νο πληρούνται οι εξής προϋποθέσεις: 

α. να καταθεσει το καταστατικό της οργάνωσης και 
την εκπροσώπηση της 

β. να ορίζεται απο το καταστατικό ο μη κερδοσκοπικός 
χαρακτήρας της και το αντικείμενό της 
γ. να μην εξαρταται η δοαση της από κανένα δημόσιο 
οργανισμό η ιδιωτικό οργανισμό κερδοσκοπικού χαρα¬ 
κτήρα 

δ. να μην αντιβαίνει η δραστηριότητα της οργάνωσης 
στη Δημοσία Τάξη και Ασφαλεία και στη Δημόσια Υγεία 
ούτε να διαταράσσει πς διεθνείς σχέσεις της Χώρας 
η τη διατήρηση της Διεθνούς Ειρήνης και Ασφάλειας. 

3. Προγράμματα των οργανώσεων για την παροχή 
βοήθειας, όπως αυτή ορίζεται στην παρ. 2 του άρθρου 
αυτού, προς άτομα η ομάδες πληθυσμού μπορούν να 
χρηματοδοτηθούν, για δαπάνες επιστημονικής, διοικη- 
πκης και τεχνικής υποστήριξής των προγραμμάτων από 
το Υπουργείο Υγείας και Πρόνοιας, υπό τις εξής προϋ¬ 
ποθέσεις: 

α. να έχουν εγγράφει οι οργανώσεις στο ειδικό μητρώο 
της προηγούμενης παραγράφου 
β. να έχουν υποβάλλει οι οργανώσεις λεπτομερές 
υπόμνημα για τους στοχους του προγράμματος, καθώς 
και λεπτομερές σχέδιο δράσης για την εκτέλεση του 


προγράμματος και του προϋπολογισμού αυτού 
γ. να υπάρχει κατάλληλη υποδομή και διετής τεκμη¬ 
ριωμένη εμπειρία της Μ.Κ.Ο. εθελοντικού χαρακτήρα 
στην παροχή ανθρωπιστικής βοήθειας. Σε περίπτωση 
συνεργασίας δύο ή περισσότερων Μ.Κ.Ο. εθελοντικού 
χαρακτήρα για την ανάληψη προγράμματος, η εμπειρία 
καθεμιάς από αυτές λειτουργεί σωρευτικά για τον υ¬ 
πολογισμό της διετίας. 

4. Μ.Κ.Ο. εθελοντικού χαρακτήρα χρηματοδοτούμενες 
από το Υπουργείο Υγείας και Πρόνοιας για την εκτέλεση 
συγκεκριμένου προγράμματος υποχρεούνται μετά το 
τέλος του προγράμματος να υποβάλλουν λεπτομερείς 
εκθέσεις για την εκτέλεση του και δικαιολογητικά για 
τις γενόμενες δαπάνες. Σε περίπτωση εκτέλεσης μα¬ 
κροχρόνιου προγράμματος υποχρεούνται να υποβάλ¬ 
λουν εκθέσεις προόδου κάθε τετράμηνο. Οι εκθεσεις 
αυτές υποβάλλονται στο Τμήμα Ανάπτυξης Εθελοντι¬ 
σμού. 

Με απόφαση του Υπουργού Υγείας και Πρόνοιας, 
που δημοσιεύεται στην Εφημερίδα της Κυβερνησεως, 
καθορίζονται οι προτεραιότητες και οι στοχοι των προ¬ 
γραμμάτων. η διαδικασία πρόσκλησης, ο τρόπος αξιο¬ 
λόγησης και κάθε άλλη σχετική λεπτομέρεια. 

5. Με απόφαση του Υπουργού Υγείας και Πρόνοιας 
καθορίζονται, ως ηθικά κίνητρα, τιμητικές διακρίσεις για 
φυσικά και νομικά πρόσωπα προκειμένου να ενθαρρυν- 
θεί, ενισχυθεί και διευκολυνθεί η εθελοντική συμμέτοχη 
σε δραστηριότητες στον τομέα της Υγείας και της 
Κοινωνικής Φροντίδας. 

6. Καθορίζεται ως επίσημη ημέρα εορτασμού του 
Εθελονπσμού στη χώρα μας η 5η Δεκεμβρίου κάθε 
έτους. 

ΚΕΦΑΛΑΙΟ Β' 

ΝΕΕΣ ΥΠΗΡΕΣΙΕΣ ΚΟΙΝΩΝΙΚΗΣ ΦΡΟΝΤΙΔΑΣ 
Άρθρο 13 

Νέα Κέντρο Κοινωνικής Φροντίδας 

1. Στον Εθνικό Οργανισμό Κοινωνικής Φροντίδας 
συνιστώνται και λειτουργούν ως αποκεντρωμένες υπη¬ 
ρεσίες αυτού τα παρακάτω Κέντρο: 

α. Εθνικό Κέντρο Άμεσης Κοινωνικής Βοήθειας 
(Ε.Κ.Α.Κ.Β.). 

Σκοπος του Κέντρου είναι ο συντονισμός του δικτυου 
παροχής υπηρεσών κοινωνικής φροντίδας σε ατομα. 
οικογένειες ή ομάδες που έχουν έκτακτη αναγκη κοι¬ 
νωνικής βοήθειας. 

Ειδικότερα οι υπηρεσίες που παρέχονται περιλαμβά¬ 
νουν: 

ί) Συμβουλευτική Υποστήριξή, 
ϋ) Προσωρινή παροχή στέγης, διατροφής και ένδυσης, 
ίϋ) Παροχή πληροφοριών και ενημέρωσης για προ- 
νοιακά δικαιώματα, παροχές και προγραμματα/υπήρε- 
σίες. 

ίν) Επείγουσες κοινωνικές παρεμβάσεις (κατ οικον, 
στο δρόμο). 

ν) Συντονισμός και εφαρμογή προγραμμάτων κοινω¬ 
νικής αλληλεγγύης και εθελοντικής προσφοράς για 
αντιμετώπιση έκτακτων αναγκών. 

Οι υπηρεσίες αυτές παρέχονται απο Ειδικά Κέντρα 
τα οποία διακρίνονται σύμφωνα με το είδος των πα¬ 
ρεχόμενων υπηρεσιών και την κοινωνική ανάγκη που 
καλούνται σύμφωνα με το σκοπό τους να αντιμετωπί¬ 
σουν. 

Ως Ειδικά Κέντρα μπορούν να λειτουργούν υπηρεσίες 
του Εθνικού Οργανισμού Κοινωνικής Φροντίδας, υπη¬ 
ρεσίες του δημόσιου τομέα ή ιδιωτικού τομέα, που έχει 
ειδικά πιστοποιηθεί σύμφωνα με πς διατάξεις του νόμου 
αυτού, μετά από απόφαση του Υπουργού Υγείας και 
Πρόνοιας και τη σύναψη προγραμματικής σύμβασης 
μεταξύ του ενδιαφερομένου φορέα και του Εθνικού 
Οργανισμού Κοινωνικής Φροντίδας. 

Το Εθνικό Κέντρο Αμεσης Κοινωνικής Βοήθειας συ¬ 
νεργάζεται με όλους τους φορείς τους. Εθνικού Συ¬ 
στήματος Κοινωνικής Φροντίδας για την εξασφάλιση 
της άμεσης παροχής έκτακτης κοινωνικής φροντίδας 
στους έχοντες ανάγκη. Με απόφαση του Υπουργού 
Υγείας και Πρόνοιας καθορίζονται τα θέματα σύνδεσης 
και συνεργασίας, οι όροι της προγραμματικής σύμβασης 
και κάθε άλλη σχετική λεπτομέρεια. 

β. Δίκτυο Κέντρων Εκπαίδευσης Κοινωνικής Υποστή¬ 
ριξης και Κατάρτισης Ατόμων με Ειδικές Ανάγκες 
(Κ.Ε.Κ,Υ.Κ.ΑΜΕΑ), 

Σκοπός των Κέντρων αυτών είναι η πρώιμη διάγνωση, 
η συμβουλευτική στήριξή, η ενημέρωση των Ατόμων με 
Ειδικές Ανάγκες και των οικογενειών τους, η παραπομπή 
σε εξειδικευμένες υπηρεσίες νοσηλείας και αποκατά¬ 
στασης, η προεπαγγελματική και επαγγελματική κατάρ¬ 
τιση των Ατόμων με Ειδικές Ανάγκες, η λειτουργική 
τους αποκατάσταση, η υποστήριξή για ένταξη τους 
στον κοινωνικό ιστό, η συνεργασία με τις υπηρεσίες 
κοινωνικής φροντίδας σε τοτακο επίπεδο για το συ¬ 
ντονισμό της δράσης τους. 

γ. Δίκτυο Κέντρων Στήριξης Αυτιστικών Ατόμων. 

Σκοπος των Κέντρων είναι η κοινωνική προστασία 
και στήριξη των αυτιστικών ατόμων και του οικογενειακού 
περιβάλλοντος τους με τη δημιουργία υπηρεσιών θε¬ 
ραπευτικής και εκπαιδευτικής παρέμβασης και μέριμνας. 

2. Για την κάλυψη των αναγκών στελέχωσης των 
Κέντρων αυτών συνιστώνται 250 θέσεις διαφόρων κα¬ 
τηγοριών και κλάδων, Η κατανομή των θέσεων αυτών 
κατά υπηρεσία, κατηγορία και κλάδο γίνεται με κοινή 
απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης. Οικονομικών και Υγείας και 
Πρόνοιας. Τα προσόντα διορισμού καθορίζονται με το 
προεδρικό διαταγμα της παρ. 7 του άρθρου 6. 

Άρθρο 14 

Κατ' οίκον Κοινωνική Φροντίδα 

1. Οι φορείς του Εθνικού Συστήματος Κοινωνικής 
Φοοντίδας δύνανται να παρέχουν κοινωνικές υπηρεσίες 
κατ οίκον. 

2. Με προεδρικό διάταγμα που εκδίδεται με πρόταση 
των Υπουργών Υγείας και Πρόνοιας, Εσωτερικών, Δη¬ 
μοσίας Διοίκησης και Αποκέντρωσης, Οικονομικών, Ερ¬ 
γασίας και Κοινωνικών Ασφαλίσεων και του κατά περί¬ 
πτωση αρμοδίου υπουργού ορίζονται το περιεχόμενο 
των παρεχόμενων υπηρεσιών κοινωνικής φροντίδας, οι 
φορείς εκτέλεσης προγραμμάτων κατ οίκον, οι δικαιού¬ 
χοι, ο τρόπος παροχής των υπηρεσιών, οι ειδικότητες 
του προσωπικού και οι υποχρεώσεις του, καθώς και 
κάθε άλλη σχετική λεπτομέρεια. 

Άρθρο 15 

Καινοτόμα προγράμμοτα και δράσεις 

1. Με κοινή απόφαση των Υπουργών Οικονομικών, 
Υγείας και Πρόνοιας και του κατά περίπτωση συναρ- 


μόδιου υπουργού δύναται να ανατίθεται σε φορείς του 
Εθνικού Συστήματος Κοινωνικής Φροντίδας η εφαρμογή 
καινοτόμων προγραμμάτων που προτείνονται από αυ¬ 
τούς και αφορούν σε συγκεκριμένες ομάδες του πλη¬ 
θυσμού ή εισάγουν νέες μεθόδους αντιμετώπισης των 
κοινωνικών προβλημάτων. Για το χαρακτηρισμό των 
προγραμμάτων ως καινοτόμων, γνωμοδοτεί το Εθνικό 
Συμβούλιο Κοινωνικής Φροντίδας. 

2. Με απόφαση του Υπουργού Υγείας και Πρόνοιας 
καθορίζεται η διαδικασία και ο τρόπος υποβολής των 
προτάσεων από τους ενδιαφερομένους φορείς, ο τρό¬ 
πος αξιολόγησης, τα κριτήρια επιλογής των προτάσεων, 
η διάρκεια το ύψος της χρηματοδότησης, η διαδικασία 
παρακολούθησης εκτέλεσης των προγραμμάτων, καθώς 
και κάθε άλλη σχετική λεπτομέρεια. 

3. Τα ανωτέρω προγράμματα δύναται να χρηματοδο¬ 
τούνται από πιστώσεις του προϋπολογισμού του Υ¬ 
πουργείου Υγείας και Πρόνοιας, με βάση πς ρυθμίσεις 
του παρόντος για τη χρηματοδότηση των φορέων κοι¬ 
νωνικής φροντίδας. 

Άρθρο 16 

Ανάπτυξη της έρευνας στον τομέα 
Κοινωνικής Φροντίδας 

1. Διατίθεται ποσοστό τουλάχιστον 5% του συνολικού 
ετήσιου καθαρού προϊόντος του κρατικού λαχείου κοι¬ 
νωνικής αντίληψης για την ανάπτυξη της επιστημονικής 
έρευνας στον τομέα της κοινωνικής φροντίδας. 

2. Με απόφαση του Υπουργού Υγείας και Πρόνοιας 
και γνώμη του Εθνικού Συμβουλίου καθορίζονται σε 
ετήσια βάση τα θέματα προτεραιότητας για τη χρημα¬ 
τοδότηση ερευνητικών προγραμμάτων. 

Με την ίδια ή άλλες αποφάσεις καθορίζονται οι 
εκάστοτε και κατά περίπτωση όροι για την ανάθεση 
των προγραμμάτων, η διαδικασία για την υποβολή προ¬ 
τάσεων, ο τροπος αξιολόγησης, η παρακολούθηση της 
προόδου του προγράμματος και κάθε άλλη σχετική 
λεπτομέρεια. 

Άρθρο 17 

Μέτρα προστασίας Ατόμων με Ειδικές Ανάγκες 

1. Στο πλαίσιο του Εθνικού Προγράμματος για τα 
Άτομα με Ειδικές Ανάγκες καθορίζονται Ειδικά Προ¬ 
γράμματα για τη νοηπκη υστέρηση, τον αυπσμο. πς 
βαριές ψυχοσωματικές και πολλαπλές αναπηρίες στη 
βάση ενιαίων κριτηρίων παροχής υπηρεσιών, χρηματο¬ 
δότησης και αξιολόγησης. Σκοπός των προγραμυατων 
αυτών είναι: 

α. η εξασφάλιση της δυνατότητας για ισότιμη συμ¬ 
μετοχή στην κοινωνική ζωή, 

β. η συμμετοχή στην παραγωγική διαδικασία, η επαγ¬ 
γελματική απασχόληση είτε στην ελεύθερη αγορα ερ¬ 
γασίας είτε σε εναλλακτικές μορφές απασχόλησης. 

γ. η δημιουργία προϋποθέσεων για αυτόνομη η η¬ 
μιαυτόνομη διαβίωση. 

2. Τα Ν.Π.Δ.Δ. που εποπτεύονται από το Υπουργείο 
Υγείας και Πρόνοιας, καθώς και οι ειδικώς πιστοποιη¬ 
μένοι φορείς του άρθρου 5, που αναπτύσσουν δραστη¬ 
ριότητες που αφορούν άτομα με νοητική υστέρηση, 
αυπσμό, βαριές σωμαπκές και πολλαπλές αναπηρίες 
δύναται να λειτουργούν προστατευμένα παραγωγικά 
εργαστήρια. 

Με προεδρικό διάταγμα, που εκδίδεται με πρόταση 

των Υπουργών Οικονομικών, Εργασίας και Κοινωνικών 
Ασφαλίσεων και Υγείας και Πρόνοιας, ρυθμίζονται η 
νομική μορφή, η οργάνωση, η λειτουργία, οι προϋπο¬ 
θέσεις απασχόλησης και οι όροι χρηματοδότησης των 
Π.Π.Ε. και ορίζεται η σχέση εργασίας και ο τρόπος 
υπολογισμού της αμοιβής των ως άνω ατόμων που 
απασχολούνται σε αυτά, καθώς και η διαδικασία προώ¬ 
θησης των προϊόντων των Π.Π.Ε.. 

3. Στα Π.Π.Ε. τουλάχιστον τα τρία πέμπτα (3/5) των 
απασχολούμενων είναι άτομα με νοηπκή υστέρηση, 
αυτισμό, βαριές σωματικές και πολλαπλές αναπηρίες, 
ανεξαρτήτως αν λαμβάνουν σύνταξή από αποθανόντα 
γονέα ή προνοιακό επίδομα Τα άτομα αυτά εντάσσονται 
ως απασχολούμενοι, εφόσον έχουν συμπληρώσει το 
20ό έτος της ηλικίας τους και έχουν παρακολουθήσει 
τουλάχιστον διετές πρόγραμμα επαγγελματικής κατάρ¬ 
τισης. Στα Π.Π.Ε. δεν επιτρέπεται η με οποιονδήποτε 
τρόπο απασχόληση συζύγων ή συγγενών των ως άνω 
ατόμων μέχρι τρίτου βαθμού συγγένειας εξ αίματος ή 
αγχιστείας. 

Άρθρο 18 

Μέτρο προστασίας ευπαθών πληθυσμιαχών 

ομάδων και ομάδων που τελούν σε κατάσταση 
έκτακτης ανάγκης 

Στο πλαίσιο του Εθνικού Προγράμματος για τις ευ¬ 
παθείς πληθυσμιακές ομάδες και τις ομάδες που τελούν 
σε κατάσταση έκτακτης ανάγκης καθορίζονται Ειδικά 
Προγράμματα με στοχο: 

α. την κοινωνική ένταξη των Τσιγγάνων και το συ¬ 
ντονισμό φορέων και υπηρεσιών για την αποτελεσμα- 
τικότητα των δράσεων 

β. την κοινωνική ένταξη των αναγνωρισμένων προ¬ 
σφύγων, τον καθορισμό των προϋποθέσεων και τη 
διαδικασία παροχής ιατροφαρμακευτικής και νοσοκο¬ 
μειακής περίθαλψης ή οποιοσδήποτε άλλης οικονομικής 
και κοινωνικής συνδρομής σε άτομα που έχουν ανα- 
γνωρισθεί από την αρμόδια ελληνική αρχή ως πρόσφυγες 
η έχουν υποβάλει αίτηση για αναγνώριση ή τους έχει 
επιτραπεί η προσωρινή διαμονή προς αντιμετώπιση 
επειγουσών και σοβαρών καταστάσεων ανάγκης 

γ. την κοινωνική φροντίδα των παραβατικών ανηλίκων, 
οοφανών ή ανηλίκων με οικογενειακά προβλήματα. Οι 
οκτώ (8) παιδοπόλεις του Ε.Ο.Π. που αποτελούν Υπη¬ 
ρεσίες του Εθνικού Οργανισμού Κοινωνικής Φροντίδας 
και έχουν ως σκοπό την παροχή κλειστής περίθαλψης 
στις ανωτέρω κατηγορίες ανηλίκων, αναδιοργανώνονται, 
εξειδικεύονται και ομαδοποιούνται σε δύο κατηγορίες: 

ι. για φιλοξενία ορφανών παιδιών και παιδιών με 
οικογενειακά προβλήματα, 

ϋ, για φιλοξενία παραβατικών ανηλίκων και παιδιών 
που είναι θύματα εκμετάλλευσης. 

Με απόφαση του Υπουργού Υγείας και Πρόνοιας 
καθορίζονται τα θέματα λειτουργίας και οργάνωσης των 
παιδοπόλεων, τα κριτήρια εισαγωγής, ο τρόπος συνερ¬ 
γασίας με τα συναρμόδια υπουργεία, καθώς και κάθε 
άλλη σχετική λεπτομέρεια. 

ΚΕΦΑΛΑΙΟ Γ' 

ΑΛΛΕΣ ΔΙΑΤΑΞΕΙΣ 

Άρθρο 19 

Βρεφονηπιακοί σταθμοί - Κατασκηνώσεις 

1. Οι βρεφονηπιακοί σταθμοί των Ιδρυμάτων Βρεφο¬ 


νηπιακών Σταθμών Αθηνών (Ι.Β.Σ.Α.), Θεσσαλονίκης 
(Ι.Β.Σ.Θ.) και Λάρισας (Ι.Β.Σ.Λ.) Ν.Π.Ι.Δ.'μεταβιβάζονται, 
μετά του προσωπικού που υπηρετεί σε αυτούς, στους 
οικείους οργανισμούς τοπικής αυτοδιοίκησης (Ο.Τ.Α.) 
Α βαθμού, με ανάλογη εφαρμογή των διατάξεων των 
άρθρων 42 του ν. 2218/1994 (ΦΕΚ 90 Α ) και*9 του ν. 
2503/1997 (ΦΕΚ 107 Α ). 

Το πάσης φύσεως προσωπικό των Σταθμών των 
Ι.Β.Σ.Α., Ι.Β.Σ.Θ. και Ι.Β.Σ.Λ. μετατάσσεται, με την ίδια 
σχέση εργασίας που έχει κατά τη δημοσίευση του 
παρόντος, στα προβλεπόμενα από την παρ. 6 του 
άρθρου 9 του ν. 2503/1997 (ΦΕΚ 107 Α) δημοτικά 
νομικά πρόσωπα των Ο.Τ.Α. Α' βαθμού σε κενές ορ¬ 
γανικές ή συνιστώμενες θέσεις και σε κλάδους αντί¬ 
στοιχους με τα προσόντα ή την ειδικότητα που κατέχουν 
και τις ανάγκες της υπηρεσίας. Το μετατασσόμενο 
προσωπικό κατατάσσεται σε μισθολογικό κλιμάκιο σύμ¬ 
φωνα με τις διατάξεις του ν. 2470/1997. Ο χρόνος 
υπηρεσίας που διανύθηκε στο φορέα από τον οποίο 
προέρχεται λαμβάνεται υπόψη για τη μισθολογική του 
εξέλιξη. Τυχόν επιπλέον τακτικές αποδοχές διατηρού¬ 
νται ως προσωπική διαφορά, ή οποία θα μειώνεται με 
οποιαδήποτε αύξηση των αποδοχών ή απολαβών μέχρι 
την πλήρη εξίσωσή τους με τις αποδοχές της νέας 
θέσης. 

Για το έτος, που θα πραγματοποιηθεί η μεταβίβαση, 
η προκαλούμενη δαπάνη θα βαρύνει τους προϋπολο¬ 
γισμούς των Ιδρυμάτων, με μεταφορά της σχετικής 
πίστωσης στους προϋπολογισμούς των φορέων στους 
οποίους μεταφέρονται. Για τα επόμενα έτη οι πιστώσεις 
θα εγγράφονται στους προϋπολογισμούς των φορέων 
στους οποίους έχουν μεταφερθεί. 

2. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Υγείας και Πρόνοιας ρυθμίζονται οι όροι και η 
διαδικασία της μεταβίβασης, τα θέματα καταστάσεως 
του προσωπικού, τα της περιουσίας, καθώς και κάθε 
άλλη σχετική λεπτομέρεια για την εφαρμογή της προη¬ 
γούμενης παραγράφου. Με την πάροδο ενός (1) έτους 
από τη δημοσίευση της απόφασης, τα Ιδρύματα Βρε¬ 
φονηπιακών Σταθμών Αθηνών, Θεσσαλονίκης και Λά¬ 
ρισας, που προβλέπονται από το άρθρο 11 του ν. 
1431/1984 (ΦΕΚ 46 Α') καταργούνται ως αυτοτελή 
νομικά πρόσωπα και οι βρεφονηπιακοί σταθμοί που δεν 
θα έχουν μεταβιβασθεί, για οποιονδήποτε λόγο, μέσα 
στο διάστημα αυτό, μεταβιβάζονται προσωρινά με α¬ 
πόφαση του Υπουργού Υγείας και Πρόνοιας στον Εθνικό 
Οργανισμό Κοινωνικής Φροντίδας που προβλέπεται από 
το άρθρο 6 του παρόντος νόμου, μέχρι τη μεταβίβαση 
τους στους Ο.Τ.Α. Α' Βαθμού. 

Το προσωπικό των κεντρικών υπηρεσιών των Ι.Β.Σ.Α., 
Ι.Β.Σ.Θ. και Ι.Β.Σ.Λ. μετατάσσεται, με την ίδια σχέση 
εργασίας που έχει κατά τη δημοσίευση του παρόντος, 
στο Υπουργείο Υγείας και Πρόνοιας σε Ν.Π.Δ.Δ. και 
Ν.Π.Ι.Δ. εποπτευόμενα από το Υπουργείο Υγείας και 
Πρόνοιας ή σε Υπηρεσίες της Περιφέρειας ή της 
Νομαρχιακής Αυτοδιοίκησης, σε κενές οργανικές ή προ¬ 
σωποπαγείς θέσεις, σε κλάδους αντίστοιχους με τα 
προσόντα ή την ειδικότητα που κατέχουν και τις ανάγκες 
της Υπηρεσίας. 

Οι προσωποπαγείς θέσεις που συνιστώνται με την 
απόφαση της μετάταξης καταργούνται αυτοδίκαια με 
την καθ «ονδήποτε τρόπο αποχώρηση από την υπη¬ 
ρεσία των υπαλλήλων αυτών. 

Το μετατασσόμενο προσωπικό κατατάσσεται σε μι- 

σθολογικό κλιμάκιο σύμφωνα με τις διατάξεις του ν. 
2470/1997. Ο χρόνος υπηρεσίας που διανύθηκε στο 
φορέα από τον οποίο προέρχεται λαμβάνεται υπόψη 
για τη μισθολογική του εξέλιξη. Τυχόν επιπλέον τακτικές 
αποδοχές διατηρούνται ως προσωπική διαφορά, η οποία 
μειώνεται με οποιαδήποτε αύξηση των αποδοχών ή 
απολαβών μέχρι την πλήρη εξίσωσή τους με πς απο¬ 
δοχές της νέας θέσης. 

Η μετάταξη του παραπάνω προσωπικού στους ανα- 
φερόμενους φορείς και υπηρεσίες γίνεται μέσα στο 
νομό που υπηρετούσαν πριν από τη κατάργηση των 
Ιδρυμάτων, εκτός και αν με αίτησή του ζητηθεί διαφο¬ 
ρετικά. 

Για το έτος, που θα πραγματοποηθεί μεταβίβαση, η 
προκαλούμενη δαπάνη βαρύνει τους προϋπολογισμούς 
των Ιδρυμάτων, με μεταφορά της σχετικής πίστωσης 
στους προϋπολογισμούς των φορέων στους οποίους 
μεταφέρονται. Για τα επόμενα έτη οι πιστώσεις εγγρά- 
φονται στους προϋπολογισμούς των φορέων στους 
οποίους έχουν μεταφερθεί. 

3. Το Κοινωνικό Κέντρο Οικογένειας και Νεότητας 
(Κ.Κ.Ο.Ν.) Ν.Π.Ι.Δ. που προβλέπεται από το β.δ. 
289/1970 (ΦΕΚ 89 Α'), όπως τροποποιήθηκε και συ¬ 
μπληρώθηκε μεταγενέστερα, καταργείται. Με την επι¬ 
φύλαξη των περί δωρεών, κληρονομιών και κληροδοσιών 
κειμένων διατάξεων, όλη η κινητή και ακίνητη περιουσία 
του περιέρχεται στο Υπουργείο Υγείας και Πρόνοιας, 
το οποίο υπεισέρχεται σε όλα τα δικαιώματα και υπο¬ 
χρεώσεις του καταργούμενου Ν.Π.Ι.Δ.. 

Το προσωπικό των κεντρικών υπηρεσιών του Κ.Κ.Ο.Ν. 
μετατάσσεται, με την ίδια σχέση εργασίας που έχει 
κατά τη δημοσίευση του παρόντος, σε Ν.Π.Δ.Δ. και 
Ν.Π.Ι.Δ., εποπτευόμενα από το Υπουργείο Υγείας και 
Πρόνοιας ή σε Υπηρεσίες της Περιφέρειας ή της 
Νομαρχιακής ΑϋΥοδιοίκησης ή στους Ο.Τ.Α. Α' βαθμού 
σε κενές οργανικές ή προσωποπαγείς θέσεις, σε κλά¬ 
δους αντίστοιχους με τα προσόντα ή την ειδικότητα 
που κατέχουν και τις ανάγκες της υπηρεσίας. Οι προ¬ 
σωποπαγείς θέσεις που δημιουργούνται με την απόφαση 
της μετάταξης καταργαύνται αυτοδίκαια με την καθ' 
οιονδήποτε τρόπο αποχώρηση απο την υπηρεσία των 
υπαλλήλων αυτών. 

Το μετατασσόμενο προσωπικό κατατασσεται σε μι- 
σθολογικό κλιμάκιο σύμφωνα με τις διατάξεις του ν. 
2470/1997. Ο χρόνος υπηρεσίας που διανύθηκε στο 
φορέα από τον οποίο προέρχεται λαμβάνεται υπόψη 
για τη μισθολογική του εξέλιξη. Τυχόν επιπλέον τακτικές 
αποδοχές διατηρούνται ως προσωπική διαφορά, η οποία 
μειώνεται με οποιαδήποτε αύξηση των αποδοχών ή 
απολαβών μέχρι την πλήρη εξίσωση τους με ης απο¬ 
δοχές της νέας θέσης. 

Η μετάταξη του παραπάνω προσωπικού στις ανωτέρω 
υπηρεσίες γίνεται μέσα στο νομό που υπηρετούσαν 
πριν από τη κατάργηση του Κέντρου, εκτός και αν με 
αίτησή του ζητηθεί διαφορετικά. 

Για το έτος, που θα πραγματοποιηθεί η μεταβίβαση, 
η προκαλούμενη δαπάνη θα βαρύνει τον προϋπολογισμό 
του Κ.Κ.Ο.Ν., με μεταφορά της σχετικής πίστωσης 
στους προϋπολογισμούς των φορέων στους οποίους 
μετατάσσονται. Γ ια τα επόμενα έτη οι πιστώσεις εγ- 
γραφονται στους προϋπολογισμούς των φορέων στους 
οποίους μετατάχθηκαν. 

Με απόφαση του Υπουργού Υγείας και Πρόνοιας και 
του κατά περίπτωση αρμόδιου υπουργού ρυθμίζεται κάθε 


σχετική λεπτομέρεια για την εφαρμογή της διάταξης 
αυτής. 

4. Η οργάνωση και η λειτουργία των κατασκηνώσεων 
του Υπουργείου Υγείας και Πρόνοιας, που αποτελούσε 
αρμοδιότητα του Κ.Κ.Ο.Ν., ανατίθεται στις Νομαρχιακές 
Αυτοδιοικήσεις ή σε νομικά πρόσωπα που εποπτεύονται 
από το Υπουργείο Υγείας και Πρόνοιας. 

Το προσωπικό του Κ.Κ.Ο.Ν. που υπηρετεί στις κα¬ 
τασκηνώσεις αυτές μετατάσσεται στις Νομαρχιακές Αυ¬ 
τοδιοικήσεις με εφαρμογή των διατάξεων της προη¬ 
γούμενης παραγράφου. 

5. Η κατασκήνωση των υπαλλήλων του Υπουργείου 
Υγείας και Πρόνοιας στον Άγιο Ανδρέα Αττικής τελεί 
υπό την άμεση εποπτεία του Υπουργείου Υγείας και 
Πρόνοιας, στον προϋπολογισμό του οποίου εγγραφεται 
η σχετική πίστωση για τη λειτουργία της. Η οργάνωση 
και λειτουργία αυτής ανατίθεται, με απόφαση του Υ¬ 
πουργού Υγείας και Πρόνοιας, στον Πανελλήνιο Σύλ¬ 
λογο Υπάλληλων του Υπουργείου Υγείας και Πρόνοιας. 
Διοικείται από πενταμελές Δ.Σ., που συγκροτείται με 
απόφαση του Υπουργού Υγείας και Πρόνοιας και απο- 
τελείται από τρία (3) μέλη που προτείνει το Δ.Σ. του 
Πανελλήνιου Συλλόγου Υπαλλήλων του Υπουργείου 
Υγείας και Πρόνοιας και δύο (2) μέλη υπάλληλους του 
Υπουργείου αυτού. 

6. Το Υπουργείο Υγείας και Πρόνοιας είναι αρμόδιο 
για το γενικό σχεδίασμά του ετήσιου κατασκηνωτικού 
προγράμματος. Με κοινή απόφαση των Υπουργών Ε¬ 
σωτερικών, Δημόσιας Διοίκησης και Αποκέντρωσης και 
Υγείας και Πρόνοιας ορίζονται, πριν την έναρξη κάθε 
κατασκηνωτικής περιόδου και το αργότερο μέχρι την 
31η Μαρτίου, οι Νομαρχιακές Αυτοδιοικήσεις στις οποίες 
ανατίθεται η οργάνωση και λειτουργία των κατασκηνώ¬ 
σεων του Κρατικού Προγράμματος. Με απόφαση του 
Υπουργού Υγείας και Πρόνοιας ορίζονται, πριν την 
έναρξη κάθε κατασκηνωτικής περιόδου και το αργότερο 
μέχρι την 31η Μαρτίου, τα νομικά πρόσωπα στα οποία 
ανατίθεται η οργάνωση και λειτουργία των κατασκηνώ¬ 
σεων. 

Με τις ίδιες αποφάσεις καθορίζεται ο τρόπος λει¬ 
τουργίας τους, οι κατηγορίες και ο αριθμός των φιλο¬ 
ξενούμενων ατόμων, ο αριθμός κατά ειδικότητα του 
προσωπικού που απαιτείται για τη λειτουργία αυτών, η 
πρόσληψη του εποχιακού προσωπικού, η τοποθεσία, 
καθώς και κάθε άλλη σχετική λεπτομέρεια. 

Στον προϋπολογισμό του Υπουργείου Υγείας και Πρό¬ 
νοιας έγγραφονται κάθε έτος πιστώσεις για τη λει¬ 
τουργία του κρατικού κατασκηνωτικού προγράμματος, 
οι οποίες μεταβιβάζονται στους προύπολογισμους των 
οικείων Περιφερειών για την επιχορήγηση των εξου¬ 
σιοδοτημένων για το σκοπο αυτόν Νομαρχιακών Αυτο¬ 
διοικήσεων 

Τα διοικητικά συμβούλια των κατασκηνώσεων ορίζονται 
με απόφαση ’του οικείου νομάρχη. 

7. Οι διατάξεις της παρ. 14 του άρθρου 15 του ν. 
2503/1997 για τη μετάταξη υπαλλήλων του Εθνικού 
Οργανισμού Πρόνοιας σε υπηρεσίες των Νομαρχιακών 
Αυτοδιοικήσεων ισχύουν και για τους υπαλλήλους των 
καταργηθέντων οικοτροφείων, του Κοινωνικού Κέντρου 
Οικογένειας και Νεότητας. 

Άρθρο 20 

Προγραμματικές ουμθόοεις 

1. Το Υπουργείο Υγείας και Πρόνοιας, ο Εθνικός 

Οργανισμός Κοινωνικής Φροντίδας, καθώς και οι λοιποί 
φορείς του Εθνικού Συστήματος Κοινωνικής Φροντίδας 
για τη μελέτη και εκτέλεση προγραμμάτων κοινωνικής 
φροντίδας μπορούν να συνάπτουν προγραμματικές συμ- 
βάσεις με οποιονδηποτε δημόσιό ή ιδιωτικό φορέα μη 
κερδοσκοπικού χαρακτήρα που εχει ειδικώς πιστοποιη¬ 
θεί, σύμφωνα με τις διατάξεις του άρθρου 5. 

2. Στις προγραμματικές συμβάσεις καθορίζονται το 
περιεχόμενο του προγράμματος, τα καθήκοντα και οι 
υποχρεώσεις των συμβαλλομένων, τα της χρηματοδό¬ 
τησης. ο χρόνος ισχύος της σύμβασης, η διαδικασία 
παρακολούθησης και κάθε άλλη σχετική λεπτομέρεια. 

3. Οι συμβαλλόμενοι φορείς για την εκτέλεση των 
προγραμματικών συμβάσεων μπορεί να χρηματοδοτού¬ 
νται από το Πρόγραμμα Δημοσίων Επενδύσεων, τον 
Τακτικό Κρατικό Προυπολογισμο και από τους προϋ¬ 
πολογισμούς των συμβαλλόμενων φορέων. 

4. Με κοινή απόφαση των Υπουργών Οικονομικών 
και Υγείας και Πρόνοιας καθορίζονται τα κριτήρια, οι 
όροι και κάθε σχετική λεπτομέρεια για την εφαρμογή 
των διατάξεων του άρθρου αυτού. 

Άρθρο 21 

θέσεις Γενικών Διευθυντών 

.1. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Υγείας και Πρόνοιας μπορεί να συνιστάται θέση 
Γενικού Διευθυντή στα νομικά πρόσωπα δημοσίου δίκαιου 
αρμοδιότητας πρόνοιας, που εποπτεύονται από το Υ¬ 
πουργείο Υγείας κοι Πρόνοιας. 

2. Οι διατάξεις των παραγραφών 2, 3. 4, 5 και 6 του 
άρθρου 17 του ν. 2519/1997 (ΦΕΚ 165 Α') έχουν 
ανάλογη εφαρμογή και για τους Γενικούς Διευθυντές 
του παρόντος άοθρου. Στην επιτροπή της παρ. 3 του 
άρθρου 17 του ν. 2519/1997 αντί του Γενικού Διευθυντή 
των Υπηρεσιών Υγείας μετέχει ο Γενικός Διευθυντής 
Πρόνοιας. 

Άρθρο 22 

Προγράμματα εισοδηματικών ενισχύσεων 

1. Τα προγραμμοτα εισοδηματικών ενισχύσεων που 
αφορούν την οικογένεια, τη μητρότητα, το παιδί, τα 
Ατομα με Ειδικές Ανάγκες, τους παλιννοστούντες ο¬ 
μογενείς και επαναπατριζομενους και τους οικονομικά 
αδυνάτους, όπως επίσης οι όροι, οι προϋποθέσεις 
χορηγησης και το ύψος των ενισχύσεων αυτών καθο¬ 
ρίζονται με κοινή απόφαση των Υπουργών Οικονομικών 
και Υγείας και Πρόνοιας. 

2. Στο Υπουργείο Υγείας και Πρόνοιας δημιουογείται 
ενιαίο μηχανογραφημένο μητρώο ενισχυομένων, κατά 
πρόγραμμα ενίσχυσης και κατά Νομαρχιακή Αυτοδιοί¬ 
κηση. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Υγείας και Πρόνοιας ρυθμίζονται τα θέματα οργά¬ 
νωσης του ενιαίου μητρώου, ο τρόπος καταβολής των 
ενισχύσεων, καθώς και κάθε άλλη σχετική λεπτομέρεια. 

3. Με κοινή απόφαση .των Υπουργών Οικονομικών 
και Υγείας και Πρόνοιας καθορίζονται η διαδικασία, οι 
προϋποθέσεις, το είδος και το ύψος των χορηγούμενων 
κοινωνικών παροχών, σε άτομα ή ομάδες, μετά τη 
διαπίστωσή του απειλούμενου άμεσου κινδύνου ή της 
υφιστάμενης αναγκης. 

4 Το ύψος των εισοδηματικών ενισχύσεων των χαν¬ 
σενικών ασθενών, που προβλέπονται από τις διατάξεις 


του άρθρου 7 του ν. 1137/1981 (ΦΕΚ 60 Α'/13.3.1981 
'Περί νοσηλείας και κοινωνικής προστασίας χανσενικών 
ασθενών"), καθορίζεται ανεξάρτητα από το εκάστοτε 
ισχύον ημερήσιο σιτηρέσιο των νοσηλευτικών ιδρυμάτων, 
με κοινή απόφαση των Υπουργών Υγείας και Πρόνοιας 
και Οικονομικών. 

5. Το επίδομα τετραπληγίας - παραπληγίας, που 
χορηγείται σύμφωνα με την υπ. αριθμ. 115750/3006/81 
κοινή απόφαση των Υπουργών Οικονομικών και Κοινω¬ 
νικών Υπηρεσιών, όπως ήδη ισχύες και τις διατάξεις 
της παρ. 1 του άρθρου 3 του ν. 1284/1982 (ΦΕΚ 114 
Α'), επεκτείνεται και στους υπαγόμενους στις άνω δια¬ 
τάξεις που πάσχουν από ασθένειες που έχουν επιφέρει 
αναπηρία του ίδιου βαθμού και της ίδιας μορφής λόγω 
μη αναστρέψιμης βλάβης του νωτιαίου μυελού ή των 
ριζών ή των νεύρων ή των μυών. Η διαδικασία, ο τρόπος 
διαπίστωσης των ασθενειών, καθώς και κάθε άλλη σχε¬ 
τική λεπτομέρεια της διάταξης αυτής ρυθμίζεται με 
κοινή απόφαση των Υπουργών Οικονομικών και Υγείας 
και Πρόνοιας. 

Άρθρο 23 

Εκκρεμείς περιπτώσεις παλαιός αυτοστέγασης 

1. Τα παραχωρητήρια των οικοπέδων που έχουν 
•κληρωθεί σε δικαιούχους, οι οποίοι έχουν ενταχθεί στα 
προγράμματα αυτοστέγασης, σύμφωνα με πς διατάξεις 
των άρθρων 31-44 του β.δ. 330/1960. εκδίδονται στο 
ονομα αυτών, έστω και αν δεν έλαβαν ολόκληρο το 
δάνειο που τους είχε εγκριθεί και δεν ολοκλήρωσαν 
την ανέγερση της κατοικίας τους. 

2. Οικόπεδα προσφυγικών συνοικισμών, τα οποία α¬ 
νήκουν στην κυριότητα του Υπουργείου Υγείας και 
Πρόνοιας κατα το 1/2 εξ αδιαιρέτου και το άλλο 1/2 
έχει παραχωοηθεί και οικοδομηθεί στο ισόγειό, παρα- 
χωρουνται στους κατέχοντες με ορισπκό παραχωρη¬ 
τήριο ή με νόμιμη μεταβίβαση. 

3. Τίμημα των παραπάνω παραχωρούμενων κατά το 
1/2 οικοπέδων ορίζεται η τρέχουσα αξία τους κατά το 
χρόνο της παραχώρησης. Το τίμημα αυτό βεβαιώνεται 
και εισπράττεται από τα οικεία Δημόσια Ταμεία υπέρ 
του Ταμείου Ανταλλάξιμης Περιουσίας Αστών Προσφύ¬ 
γων (Τ.Α.Π.Α.Π.), κατά τη διαδικασία του άρθρου 55 
του π.δ. 16/1989. σε δέκα (10) άτοκες εξαμηνιαίες 
δόσεις, από πς οποίες η μία καταβάλλεται πριν απο 
την έκδοση του παραχωρητηρίου. Σε περίπτωση κατα¬ 
βολής ολόκληρου του ποσού πριν από την έκδοση του 
παραχωρητηρίου γίνεται έκπτωση 30%. 

Σε περίπτωση εξόφλησης ολόκληρου του ποσού που 
βεβαιώθηκε στο Δημόσιό Ταμείο, γίνεται έκπτωση 20% 
στο μη ληξιπρόθεσμο χρεωστικό υπόλοιπο. 

4. Οι ενδιαφερόμενοι για την παραπάνω παραχώρηση 
υποβάλλουν στην αρμόδια υπηρεσία σχετική αίτηση 
μέσα σε προθεσμία δυο (2) ετών από την έναρξη της 
ισχύος του νόμου αυτού. 

5. Παρατείνεται για δύο (2) ακόμα χρόνια από τη 
δημοσίευση του παρόντος νόμου η προθεσμία για την 
υποβολή αίτησης και δικαιολογηπκών της παραγράφου 
3 του άρθρου 47 του ν. 2082/1992 (ΦΕΚ 158 Α). 

Άρθρο 24 

Τακτοποίηση τίτλων κυριότητας οικοπέδων 
συνοικισμού " Καλλιθέα" Θεσσαλονίκης 

1. Τα παραχωρητήρια - οριστικοί τίτλοι κυριότητας - 

των οικοπέδων του Συνοικισμού "Καλλιθέα" Θεσσαλο¬ 
νίκης, που προβλέπονται σπς διατάξεις του ν.δ. 3906/ 
1958 και του άρθρου 8 του ν. 4511/1966, εκδίδονται 
από την αρμόδια υπηρεσία της Πρόνοιας της οικείας 
Περιφέρειας, με την καταβολή της τρέχουσας αξίας 
κατά το έτος 1974, στο όνομα του αρχικού δικαιούχου 
και σε περίπτωση θανάτου στο όνομα των νόμιμων 
κληρονόμων του. 

2. Οι ενδιαφερόμενοι υποβάλλουν στην αρμόδια υ¬ 
πηρεσία αίτηση και κάθε στοιχείο ή δικαιολογητικό 
αναγκαίο για την εξακρίβωση της ύπαρξης του δικαιώ¬ 
ματος οριστικής παραχώρησης σύμφωνα με τις διατάξεις 
του παρόντος άρθρου, υπό την προϋπόθεση ότι το 
ακίνητο κατέχεται από αυτούς κατά την τελευταία ει¬ 
κοσαετία. 

3. Η αίτηση με τα απαραίτητα δικαιολογητικό και 
στοιχεία υποβάλλεται μέσα σε προθεσμία δύο (2) ετών 
από την έναρξη της ισχύος του νομού αυτού. 

Άρθρο 25 

Τακτοποίηση οικοπέδων Συνοικισμού 
" Ρουμανικά ” Λαυρίου Αττικής 

1. Οικόπεδα του Συνοικισμού 'Ρουμάνικα' Λαυρίου 
Αττικής, ανήκοντα στη διαχείριση του Υπουργείου Υ¬ 
γείας και Πρόνοιας, κατόπιν παραχώρησης από το 
Υπουργείο Οικονομικών, στα οποία είχαν ανεγερθεί 
οικήματα προοριζόμενα για προσωρινή στέγαση προ¬ 
σφύγων από ανατολικές χώρες της Ευρώπης και τα 
οποία κατέχονται με οποιονδήποτε τρόπο επί είκοσι 
(20) τουλάχιστον χρονιά μπορούν να παραχωρούνται 
οριστικά, κατά κυριότητα, σε αυτούς που τα κατέχουν. 
Στους κατόχους αυτούς χορηγείται παραχωρητήριο, από 
την αρμόδια Υπηρεσιΰ Πρόναος της οικείας Περιφέ¬ 
ρειας, με τίμημα 30“))> της τρέχουσας αξίας του οικο¬ 
πέδου. 

2. Η αναγνώριση της κατοχής και η έκδοση των 
παραχωρητηρίων γίνεται ύστερα από αίτηση των εν¬ 
διαφερομένων, που υποβάλλεται στην πιο πάνω Υπη¬ 
ρεσία μέσα σε έξι (6) μήνες από την έναρξη ισχύος 
του νόμου αυτού. Η αίτηση συνοδεύεται από βεβαίωση 
του Δήμου, ότι ο απών έχει την ελληνική ιθαγένεια και 
ότι κατέχει το οικοπεδο για είκοσι (20) τουλάχιστον 
χρόνια. Η αρμόδια Υπηρεσία Πρόνοιας της οικείας 
Περιφέρειας, βάσει των αιτήσεων των κατόχων, συ¬ 
ντάσσει πίνακα αυτών, ο οποίος αναρτάται στο κατά¬ 
στημα της οικείας Περιφέρειας. Η εκδίκαση των εν¬ 
στάσεων γίνεται από το Ειρηνοδικείο Λαυρίου κατά τη 
διαδικασία περί ασφαλιστικών μέτρων. Μετά την πάροδο 
της προθεσμίας αυτής, χωρίς την υποβολή ένστασης, 
ο πίνακας καθίσταται οριστικός. Σε περίπτωση υποβολής 
ενστάσεων και μέχρι έκδοσης απόφασης του Ειρηνο¬ 
δικείου, ο πίνακας καθίσταται οριστικός μόνο για τους 
υπολοίπους κατόχους. 

3. Η αναγνώριση της κατοχής και η έκδοση των 
παραχωρητηρίων θα γίνει βάσει διαγράμματος που θα 
συνταχθεί ή θα συμπληρωθεί ή θα τροποποιηθεί από 
τη Διεύθυνση Τεχνικών Υπηρεσιών του Υπουργείου 
Υγείας και Πρόνοιας. 

4. Με απόφαση του Υπουργού Υγείας και Πρόνοιας 
καθορίζεται οποιαδήποτε άλλη σχετική λεπτομέρεια. 

Άρθρο 26 
Άλλες διατάξεις 

1. Το άρθρο 2 του ν. 687/1977 (ΦΕΚ 252 Α') αντι¬ 


καθίσταται ως εξής: 

"α. Η "Ελληνική Επιτροπή Συνεργασίας με τη υΝΙΟΕΡ" 
διοικείται από επταμελες εκτελεστικό συμβούλιο, που 
συγκροτείται με απόφαση του Υπουργού Υγείας και 
Πρόνοιας και αποτελείται: 

ί. από έναν υπάλληλο του Υπουργείου Εξωτερικών, 
που υποδεικνύεται με τον αναπληρωτή του από τον 
Υπουργό Εξωτερικών, 

ϋ. από έναν υπάλληλο του Υπουργείου Οικονομικών, 
που υποδεικνύεται με τον αναπληρωτή του από τον 
Υπουργό Οικονομικών, 

ϋί. από έναν υπάλληλο του Υπουργείου Υγείας και 
Πρόνοιας, που υποδεικνύεται με τον αναπληρωτή του 
από τον Υπουργό Υγείας και Πρόνοιας, 

ίν. από τρεις εκπροσώπους φορέων, σωματείων ή μη 
κυβερνητικών οργανώσεων των οποίων η δραστηριότητα 
αποσκοπεί στην προστασία του παιδιού. Ο Υπουργός 
Υγείας και Πρόνοιας απευθύνει πρόσκληση για υποβολή 
προτάσεων και σε περίπτωση που προτείνουν εκπρο¬ 
σώπους περισσότεροι από τρεις φορείς, τότε οι φορείς 
που θα εκπροσωπηθούν επιλέγονται από τον Υπουργό 
Υγείας και Πρόνοιας. Αν εντός μηνός από την πρό¬ 
σκληση δεν προταθούν εκπρόσωποι, τότε ορίζονται 
από τον Υπουργό Υγείας και Πρόνοιας. 

ν. Από ένα πρόσωπο, ως Πρόεδρο της Επιτροπής, 
εγνωσμένου κύρους με εμπειρία στον τομέα αυτόν ή 
έχοντα κοινωνική, νομική ή άλλη καταξίωση στον τομέα 
που δραστηριοποιείται. 

β. Με την ίδια απόφαση ορίζεται και ο αντιπρόεδρος 
του εκτελεστικού συμβουλίου από τα μέλη αυτού και 
διορίζεται ένας υπάλληλος του κλάδου ΠΕ Διοικητικού 
του Υπουργείου Υγείας και Πρόνοιας, ως Γραμματέας. 

γ. Το άρθρο 10 του ν. 2207/1994 (ΦΕΚ 65 Α') καταρ- 
γείται." 

2. Το Φιλανθρωπικό Ιδρυμα υπό την επωνυμία "Εθνικόν 
Ίδρυμα Προστασίας Κωφαλάλων" (α.ν. 726/1937 (ΦΕΚ 
228/15.6.1937) μετονομάζεται σε Εθνικό Ίδρυμα Κωφών 
(Ε.Ι.Κ.) και αποτελεί νομικό πρόσωπό δημοσίου δικαίου 
υπαγόμενο.στον έλεγχο και την εποπτεία του Υπουρ¬ 
γείου Υγείας και Πρόνοιας. 

Μέσα σε έξι (6) μήνες από τη δημοσίευση του πα¬ 
ρόντος νόμου, με προεδρικό διάταγμα που εκδίδεται 
με πρόταση των Υ πουργών Εσωτερικών, Δημοσίας Διοί¬ 
κησης και Αποκέντρωσης, Οικονομικών, Εθνικής Παι¬ 
δείας και Θρησκευμάτων και Υγείας και Πρόνοιας, μετά 
από εισήγηση του Δ.Σ του Ιδρύματος, εκδίδεται ο νέος 
οργανισμός και ο εσωτερικός κανονισμός λειτουργίας 
και ρυθμίζεται κάθε άλλη σχετική λεπτομέρεια. 

3. Τα μέλη των υγειονομικών επιτροπών πιστοποίησης 
της αναπηρίας και του βαθμού αυτής, καθώς και οι 
γραμματείες αυτών, που προβλέπονται από πς διατάξεις 
του άρθρου 23 του ν. 2556/1997 (ΦΕΚ 270 Α'), όπως 
αυτό τροποποίησε την παρ. 3 του άρθρου 4 του ν. 
2430/1996 (ΦΕΚ 156 Α'), αμείβονται κατά παρέκκλιση 
των ισχυουσών διατάξεων. 

Ο τρόπος προσδιορισμού της αμοιβής, το ύψος αυτής 
και κάθε άλλη σχετική λεπτομέρεια καθορίζεται με κοινή 
απόφαση των Υπουργών Οικονομικών και Υγείας και 
Πρόνοιας. 

4. Από τη δημοσίευση του παρόντος δεν επιτρέπεται, 
με την επιφύλαξη των διατάξεων των άρθρων 7 και 19 
του παρόντος νόμου, απόσπαση ή μετάταξη ιατρικού, 
νοσηλευτικού προσωπικού, καθώς και προσωπικού των 
κλάδων Ψυχολόγων, Κοινωνικής Εργασίας, Εργοθερα- 
πευτών και Φυσιοθεραπευτών που υπηρετεί σε ιδρύματα 

Πρόνοιας, τα οποία εποπτεύονται από το Υπουργείο 
Υγείας και Πρόνοιας, για δέκα (10) έτη από την ημε- 
οομηνία διορισμού τους. 

Κατά τη διάρκεια των δέκα (10) ετών επιτρέπεται, 
για την κάλυψη υπηρεσιακών αναγκών, η απόσπαση του 
ανωτέρω προσωπικού από Ίδρυμα του τομέα Πρόνοιας 
σε Ίδρυμα του ίδιου τομέα με τη σύμφωνη γνώμη των 
Διοικητικών Συμβουλίων των Ιδρυμάτων και απόφαση 
του Υπουργού Υγείας και Πρόνοιας. 

Μετά την πάροδο της δεκαετίας επιτρέπεται η με¬ 
τάταξη ή απόσπαση του ως άνω προσωπικού, μετά από 
πλήρως αιτιολογημένη απόφαση της Διοίκησης του 
νομικού προσώπου ότι ουδεμία συνέπεια επέρχεται στη 
λειτουργία της υπηρεσίας, λόγω της μετάταξης ή α¬ 
πόσπασης. 

Οι οργανικές θέσεις που κενώνονται με την ανωτέρω 
διαδικασία απαγορεύεται να πληρωθούν με νέο διορισμό 
για μία πενταετία από τη μετάταξη. 

Οι διατάξεις της παραγράφου αυτής δεν έχουν ε¬ 
φαρμογή επί αποσπάσεων που γίνονται με το άρθρο 
32 του ν. 2190/1994 ή του Κανονισμού της Βουλής. 

5. α. Οι διατάξεις του π.δ. 265 (ΦΕΚ 74/17.4.1979), 
όπως ισχύουν που αναφέροντσι στη σύνθεση του Διοι¬ 
κητικού Συμβουλίου του Κέντρου Εκπαίδευσης και Α¬ 
ποκατάστασης Τυφλών (Κ.Ε.Α.Τ.). τροποποιούνται ως 
έξης: 

"Το Διοικητικό Συμβούλιο είναι εττταμελέο, διορίζεται 
με απόφαση του Υπουογού Υγείας και Πρόνοιας για 
τρία (3) χρονιά και αποτελείται από: 

ί. έναν οικονομολογο. ενα γιατρό ειδικότητας Οφθαλ- 
μίατοου και ενα εννωσμένου κύρους και αξιοπιστίας 
ποοσωπο, που ορίζονται από τον Υπουργό Υγείας κσι 
Πρόνοιας, 

ιι. έναν υπάλληλο του Υπουργείου Υγείας και Πρό¬ 
νοιας, που οριζετοι από τον Υπουργό Υγείας και Πρό¬ 
νοιας, 

ίϋ. έναν υπαλλήλο του Υπουργείου Εθνικής Παιδείας 
κσι Θρησκευμάτων, που ορίζετα απο τον Υπουργο 
Εθνικής Παιδείας και Θρησκευμάτων. 

ιν. έναν εκπρόσωπο των εργαζομένων στο Κέντρο, 
που ορίζετσι οπό το Δ.Σ. του Συλλόγου, 

ν. έναν εκπρόσωπό του Πανελλήνιου Συνδέσμου Τυ¬ 
φλών. που ορίζεται από το Δ.Σ. του Συνδέσμου. 

Με την ίδια απόφαση ορίζεται ο Πρόεδρος του Δ.Σ.. 
Με κοινή απόφαση των Υπουργών Υγείας και Πρόνοιας 
και Οικονομικών δυνατοί να καθορίζεται η αμοιβή για 
τον Πρόεδρο και τσ μέλη του Δ.Σ. πέραν της προβλε- 
πουένης από τις εκάστοτε ισχύουσες διατάξεις.' 

β. Οι διατάξεις του α.ν. 725/1937. όπως ισχύουν, που 
αναιπέρονται στη σύνθεση του Διοικητικού Συμβουλίου 
του Εθνικού Ιδρύματος Προστασίας Κωφαλάλων 
(Ε.Ι.Π.Κ.) τροποποιούνται ως εξής: 

'Το Διοικητικό Συμβούλιο είναι επταμελές, διορίζεται 
με απόφαση του Υπουργού Υγείας και Πρόνοιας για 
τρία (3) χρόνια και αποτελείται από: 

ί. έναν οικονομολόγο, ένα γιατρό ειδικότητας Ωτο¬ 
ρινολαρυγγολόγου και ένα εγνωσμένου κύρους και α¬ 
ξιοπιστίας πρόσωπο, που ορίζοντσι από τον Υπουργό 
Υγείας και Πρόνοιας, 

ιί. έναν υπάλληλο του Υπουργείου Υγείας και Πρό¬ 
νοιας. που ορίζεται από τον Υπουργό Υγείας και Πρό¬ 
νοιας. 

ιι έναν υπάλληλο του Υπουργείου Εθνικής Παιδείας 
και Θρησκευμάτων, που ορίζεται απο τον Υπουργό 
Εθνικής Παιδείας και Θρησκευμάτων, 


ίν. έναν εκπρόσωπο των εργαζομένων στο Ίδρυμα, 
που ορίζεται από το Δ.Σ. του Συλλόγου, 

ν. έναν εκπρόσωπο της Ομοσπονδίας Κωφων της 
Ελλάδος, που ορίζεται από το Δ.Σ. της Ομοσπονδίας. 

Με την ίδια απόφαση ορίζεται ο Πρόεδρος του Δ.Σ.. 
Με κοινή απόφαση των Υπουργών Υγείας και Πρόνοιας 
και Οικονομικών δύναται να καθορίζεται η αμοιβή για 
τον Πρόεδρο και τα μέλη του Δ.Σ. πέραν της προβλε- 
πομένης από τις εκάστοτε ισχύουσες διατάξεις. - 

6. Με κοινή απόφαση των Υπουργών Οικονομικών, 
Εργασίας και Κοινωνικών Ασφαλίσεων και Υγείας και 
Πρόνοιας δυνατοί να ορίζεται ημερήσιο ή συνολικό 
ενοποιημένο κλειστό νοσήλιο κατά κατηγορία παρεχό¬ 
μενων υπηρεσιών από τα Ν.Π.Δ.Δ. Πρόνοιας, στα οποία 
λειτουργούν υγειονομικές μονάδες δευτεροβάθμιας πε¬ 
ρίθαλψης. Με κοινή απόφαση των ίδιων Υπουργών 
καθορίζεται το ύψος του ημερήσιου τροφείου για τα 
Ν.Π.Δ.Δ. και Ν.Π.Ι.Δ. του τομέα της πρόνοιας κλειστής 
περίθαλψης. 

7. Στο άρθρο 7 του ν.δ. 57/1973 προστίθεται παρά¬ 
γραφος Ια ως ακολούθως: 

Ί.α. Στη Νομαρχία Αθηνών συνιστάται στο αντίστοιχο 
υποκατάστημα ή πρακτορείο της Τράπεζας της Ελλάδος 
της έδρας κάθε Νομαρχιακού Τομέα άδικός Λογαρια¬ 
σμός, υπό τον τίτλο "Λογαριασμός Πρώτων Κοινωνικών 
Βοηθειών - . - 

θ. Το προβλεπόμενο στην παράγραφο 5 του άρθοου 
4 του ν. 2430/1996 (ΦΕΚ 156 Α /10.7.1996) προεδρικό 
διάταγμα εκδίδεται με πρόταση και του Υπουργού Ε¬ 
σωτερικών. Δημόσιας Διοίκησης και Αποκέντρωσης. 

ΚΕΦΑΛΑΙΟ Δ' 

ΛΟΙΠΕΣ ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Άρθρο 27 

Ρύθμιση θεμάτων επαγγελμάτων υγείας 

1. Ο ν. 991/1979 (ΦΕΚ 278 Α') τροποποιείται και 
συμπληρώνεται ως εξής: 

α. Η παράγραφος 2 του άρθρου 1 αντικαθίσταται ως 
εξής: 

- 2. Η άδεια για την άσκηση του επαγγέλματος του 
Φυχολόγου χοοηγείται με απόφαση του οικείου νομάρχη.' 

β. Το πρώτο εδάφιο της περίπτωσης α και η περίπτωση 
ν της παραγράφου 1 του άρθρου 3 αντικαθίστανται 
αντίστοιχα ως εξής: 

- α) Να έχει πτυχίο σπουδών Τμήματος Ψυχολογίας 
Α.Ε.Ι. της ημεδαπής ή ισοτίμου της αλλοδαπής.' 

’γ) Να μην εχει καταδικασθεί αμετάκλητα για κακούρ¬ 
γημα, για κλοπή, υπεξαίρεση, απάτη, εκβίαση, πλαστο¬ 
γραφία, κιβδηλεία, παραχάραξη, για παράβαση του νόμου 
περί ναρκωτικών, για ανθρωποκτονία απο πρόθεση, 
παιδοκτονία, νια αρπαγή προσώπου, για εγκλήματα κατα 
γενετήσιας ελευθερίας, για εγκλήματα οικονομικής εκ¬ 
μετάλλευσης της γενετήσιας ζωής και για αισχροκέρ¬ 
δεια - . 

γ. Η παράγραφος 3 του άρθρου 1 αντικαθίσταται ως 
εξής: 

- 3. Με απόφαση του Υπουργού Υγείας και Πρόνοιας, 
ύστερα από γνώμη του Κεντρικού Συμβουλίου Υγείας 
(ΚΕ.Σ.Υ.) καθορίζονται οι όροι και οι προϋποθέσεις για 
την ιδιωτική άσκηση του επαγγέλματος του ψυχολογου, 
καθώς και οι προϋποθέσεις, οι αρμοδιότητες και τα 
ειδικότερα προσόντα που απαιτούνται για την ιδιωτική 
άσκηση του επαγγέλματος του ψυχολόγου στους διά¬ 
φορους τομείς της ψυχολογίας. 

Ο έλεγχος ασκείται από τις αρμόδιες υπηρεσίες του 
Υπουργείου Υγείας και Πρόνοιας και των Νομαρχιακών 
Αυτοδιοικήσεων.* 

δ. Στην παράγραφο 1 του άρθρου 3 προστίθεται 
εδάφιο ε' ως εξής: 

'ε) Να καταθέσει παράβολο δημόσιου ταμείου οριζό¬ 
μενο από τις εκάστοτε ισχύουσες διατάξεις.* 

ε. Το πρώτο εδάφιο του άρθρου 5 αντικαθίσταται ως 
εξής: 

Ή άδεια ανακαλείται με απόφαση του οικείου νομάρχη 
σας ακόλουθες περιπτώσεις:*. 

στ. Το δεύτερο εδάφιο του άρθρου 6 αντικαθίσταται 
ως ακολούθως: 

Ή νέα άδεια ανακτάται με απόφαση του οικείου 
νομάρχη.* 

ζ. Από το εδάφιο του άρθρου 7 διαγράφονται οι πέντε 
τελευταίες λέξεις και αντικαθίστανται με πς εξής: 

. Κεντρικού Συμβουλίου Υγείας (ΚΕ.Σ.Υ.)*. 

η. Το άρθρο 10 αντικαθίσταται ως εξής: 

“Αρθρο 10 

Αδεια άσκησης επαγγέλματος χορηγείται κατ' εξαί¬ 
ρεση σε όσους μέχρι 31.12.1993 κατέχουν: 

1. Πτυχίο του τμήματος φιλοσοφίας, παιδαγωγικής 
και ψυχολογίας, με κατεύθυνση την ψυχολογία, Α.Ε.Ι. 
και μεταπτυχιακό τίτλο σπουδών, μέχρι τη δημοσίευση 
του παρόντος νόμου, στην ψυχολογία ή κλάδου αυτής, 
της ημεδαπής ή ισότιμου της αλλοδαπής, διάρκειας 
τουλάχιστον δύο (2) ετών. 

2. Πτυχίο του τμήματος φιλοσοφίας, παιδαγωγικής 
και ψυχολογίας, με κατεύθυνση στην ψυχολογία, Λ.Ε.Ι. 
και μεταπτυχιακό τίτλο σπουδών, μέχρι τη δημοσίευση 
του παρόντος νόμου, στην ψυχολογία ή κλάδο αυτής, 
της ημεδαπής ή ισότιμου της αλλοδαπής, διάρκειας 
ενός (1) έτους και έχουν αποδεδειγμένα τριετή του¬ 
λάχιστον. μέχρι τη δημοσίευση του παρόντος νόμου, 
κύρια επαγγελματική απασχόληση ως ψυχολόγοι. 

3. Πτυχίο ψυχολογίας ομοταγούς προς τα ελληνικά 
Α.Ε.Ι. Πανεπιστημίου της αλλοδαπής και έχουν αποδε¬ 
δειγμένα πενταετή τουλάχιστον, μέχρι τη δημοσίευση 
του παρόντος νόμου, κύρια επαγγελμαπκή απασχόληση 
ως ψυχολόγοι. 

Για την ισοτιμία των τίτλων αλλοδαπής των περι¬ 
πτώσεων 1 και 2 ή για το ομοταγές του αλλοδαπού 
Πανεπιστημίου της περίπτωσης 3 αποφαίνεται το Δια- 
πανεπιστημιακό Κέντρο Αναγνώρισης Τίτλων Σπουδών 
της Αλλοδαπής (ΔΙ.Κ.Α.Τ.Σ.Α.). 

Με απόφαση του Υπουργού Υγείας και Πρόνοιας 
ορίζεται ο τρόπος, οι προϋποθέσεις και κάθε σχετική 
λεπτομέρεια εφαρμογής των ανωτέρω διατάξεων.* 

2. Οι εμπειροτεχνίτες οδοντοτεχνίτες, που πληρούσαν 
πς προϋποθέσεις του άρθρου 13 του ν. 1666/1986 
(ΦΕΚ 200 Α') κατά τη δημοσίευσή του, μπορούν, μέσα 
σε αποκλειστική προθεσμία έξι (6) μηνών από της 
δημόσιεύσεως του παρόντος νόμου, να υποβάλουν τα 
δικαιολογητικά τους προκειμένου να τους χορηγηθεί 
άδεια άσκησης επαγγέλματος οδοντοτεχνίτη. 

3. Η ισχύς της διάταξης της παραγράφου 5 του 
άρθρου 6 του ν. 1579/1985 {ΦΕΚ 217 Α') για την 
ταχύρρυθμη εκπαίδευση των πρακτικών νοσοκόμων, ό¬ 
πως τροποποιήθηκε με το άρθρο 12 του ν. 1821/1988 
(ΦΕΚ 271 Α ) παρατείνεται για πέντε (5) χρόνια* από 
τη δημοσίευση του παρόντος νόμου. 

4. Από τη δημοσίευση του παρόντος νόμου οι άδειες 
λειτουργίας καταστημάτων οπτικών ειδών χορηγούνται 


με απόφαση του οικείου νομάρχη, μετά από αίτηση των 
ενδιαφερομένων. 

Η αρμοδιότητα των Επιτροπών Οπτικών που είχε 
περιέλθει στο Κεντρικό Συμβούλιο Υγείας (ΚΕ.Σ.Υ.) με 
πς διατάξεις της παρ. 2 του άρθρου 3 του ν. 1278/1982 
(ΦΕΚ 105 Α') περιέρχεται σπς οικείες Νομαρχιακές 
Αυτοδιοικήσεις. 

Για την εκμετάλλευση καταστήματος οππκών επιτρέ¬ 
πεται η σύσταση ομόρρυθμης ή ετερόρρυθμης εταιρείας 
μόνο μεταξύ αδειούχων οπτικών, με την προϋπόθεση 
όπ ο έχων την άδεια λειτουργίας του καταστήματος 
θα συμμετέχει με ποσοστό τουλάχιστον 50% στο εται¬ 
ρικό κεφάλαιο, στα κέρδη και πς ζημίες της εταιρείας. 
Η συμμετοχή οπτικού σε μία ακόμη το πολύ εταιρεία 
και εφόσον η άδεια ίδρυσης και λειτουργίας του κατα¬ 
στήματος οππκών είναι στο όνομα άλλου αδειούχου 
οπτικού, επιτρέπεται. Η σύσταση της εταιρείας γίνεται 
μόνο με συμβολαιογραφικό έγγραφο, με το οποίο ορί¬ 
ζεται και η διάρκειά της. Τροποποίηση της εταιρικής 
σύμβασης περιβάλλεται τον ίδιο τύπο. 

5. Στην 5η σειρά της παραγράφου 4 του άρθρου 52 
του ν. 2519/1997 (ΦΕΚ 165 Α') προστίθεται μετά τη 
λέξη εργαστηρίων η λέξη "Τεχνολόγου*. 

6. Η προϋπόθεση χορήγησης άδειας άσκησης του 
επαγγέλματος του ψυχολόγου, που τίθεται με το άρθρο 
3 παράγραφος 1 περίπτωση γ* του ν. 991/1979, όπως 
τροποποιήθηκε από την παράγραφο 1 περίπτωση β', 
στοιχείο γ' του παρόντος άρθρου, ισχύει και για τη 
χορήγηση άδειας άσκησης επαγγέλματος για όλα τα 
επαγγέλματα υγείας. 

Άρθρο 28 

Ρύθμιση θεμάτων προσωπικού Μονάδων Υγείας 

1. Η παράγραφος 1 του άρθρου 23 του ν. 2071/1992 
(ΦΕΚ 123 Α') αντικαθίσταται ως εξής: 

*1. Η διάταξη της παραγράφου 1 του άρθρου 54 του 
ν. 1759/1988 ισχύει και για γιατρούς μη υπόχρεους 
υπηρεσίας υπαίθρου του ν.δ. 67/1968 ειδικευμένους, 
ειδικευόμενους και ανειδίκευτους, εφόσον σπς θέσεις 
των Περιφερειακών Ιατρείων που προκηρύσσονται δεν 
υποβάλλεται αίτηση πλήρωσής τους από γιατρούς υ¬ 
πόχρεους υπηρεσίας υπαίθρου. Οι θέσεις προκηρύσ¬ 
σονται συγχρόνως για υπόχρεους και μη υπόχρεους 
υπηρεσίας υπαίθρου και πληρούνται κατά προτεραιότητα 
από τους υπόχρεους. Οι μη υπόχρεοι υπηρεσίας υπαί¬ 
θρου τοποθετούνται με σύμβαση ενός (1) έτους και ως 
προς τις αποδοχές και τον τρόπο αμοιβής τους εφαρ¬ 
μόζονται οι ισχύουσες για τους γιατρούς υπηρεσίας 
υπαίθρου διατάξεις του ν. 2470/1997 (ΦΕΚ 40 Α').* 

2. Η παράγραφος 6 του άρθρου 26 του ν. 2519/1997 
(ΦΕΚ 165 Α') αντικαθίσταται ως εξής: 

"6. θέσεις γιατρών υπόχρεων υπηρεσίας υπαίθρου 
προκηρύσσονται πέντε (5) μήνες πριν από τη λήξη της 
θητείας των γιατρών που υπηρετούν σε αυτές, παράταση 
δε της θητείας τους απαγορεύεται. Κατ εξαίρεση, αν 
ένα (1) μήνα από την πρώτη προκήρυξη δεν υποβληθεί 
αίτηση κάλυψης της θέσης που πρόκειται να κενωθεί, 
η θητεία του γιατρού που υπηρετεί στη θέση αυτή 
μπορεί να παραταθεί με απόφαση του Υπουργού Υγείας 
και Πρόνοιας τουλάχιστον για έξι (6) μήνες και όχι 
περισσότερο από δώδεκα (12) μήνες, εφόσον ο γιατρός 
το επιθυμεί και υποβάλλει σχετική προς τούτο αίτηση * 

3. Οι διατάξεις της παραγράφου 4 του άρθρου 21 
του ν. 2071/1992 (ΦΕΚ 123 Α'), όπως αυτές ανπκατα- 

στάθηκαν με την παράγραφο 8 του άρθρου 26 του ν. 
2519/1997 (ΦΕΚ 165 Α'), ισχυουν και για τους μόνιμους 
αγροτικούς γιατρούς, καθώς και για τους ανειδίκευτους 
γιατρούς που έχουν πενταετή άσκηση της ιατρικής σε 
έμμισθη θέση ασφαλιστικών οργανισμών και ταμείων. 

4. Με προεδρικό διάταγμα, που εκδίδεται με πρόταση 
του Υπουργού Υγείας και Πρόνοιας, ορίζονται οι ιατρικές 
πράξεις κάθε ιατρικής ειδικότητας, καθώς και οι όροι, 
οι προϋποθέσεις, η διαδικασία και κάθε σχετική λεπτο¬ 
μέρεια για τη χορήγηση άδειας εκτέλεσής τους από 
ιατρούς άλλων ειδικοτήτων, μετά από εκπαίδευσή τους, 
ύστερα από γνώμη της επιτροπής εκπαίδευσης και 
μετεκπαίδευσης του Κεντρικού Συμβουλίου Υγείας 
(ΚΕ.Σ.Υ.). 

5. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Υγείας και Πρόνοιας μπορεί να χαρακτηρίζονται ή 
να αποχαρακτηρίζονται Περιφερειακά Ιατρεία ως Ιατρεία 
άγονων ή προβληματικών περιοχών και να παρέχονται 
οικονομικά και άλλα κίνητρα στους γιατρούς που το¬ 
ποθετούνται σε αυτά. 

6. Η διάταξη της παραγράφου 1 του άρθρου 10 του 
ν. 1609/1986 (ΦΕΚ 86 Α') αντικαθίσταται ως εξής: 

Ί. Γιατροί που ειδικεύονται σε Νοσοκομεία, πλην των 
Νοσοκομείων Αθηνών, Πειραιά και Θεσσαλονίκης, μπορεί 
με απόφαση του Υπουργού Υγείας και Πρόνοιας, μετά 
την ολοκλήρωση του χρόνου άσκησης τουο σε αυτά, 
να παραμένουν, όταν υπάρχουν κενές θέσεις ειδικευό¬ 
μενων γιατρών και με τις ίδιες αποδοχές, στο ίδιο ή 
άλλο Νοσοκομείο του ίδιου ή άλλου νομού, πλην των 
Νομών Αττικής και Θεσσαλονίκης, και εφόσον αναμέ¬ 
νουν σειρά προτεραιότητας στο ίδιο ή άλλο νοσοκομείο 
για τη συνέχιση της άσκησης τους στην ειδικότητα που 
αρχικά επέλεξαν κοι για την οποία έχουν τοποθετηθεί. 

Οι γιατροί αυτοί μπορεί, με την ίδια ή άλλη απόφαση 
του Υπουργού Υγείας και Πρόνοιας, νο τοποθετούνται 
σε Κέντρα Υγείας ή Περιφερειακά Ιατρεία για την 
κάλυψη υφιστάμενων αναγκών. 

Με απόφαση του Υπουργού Υγείας και Πρόνοιας 
ρυθμίζεται κάθε αναγκαία λεπτομέρεια για την εφαρμογή 
της διάταξης του πρώτου εδαφίου. 

7 . Η προθεσμία των έξι (6) μηνών για την εκδίκαση 
των εκκρεμουσων ενστάσεων απο τις ειδικές επιτροπές, 
όπως αναφερεται στο άρθρο 37 παο. 12 του ν. 2519/1997 
(ΦΕΚ 165 Α'), παρατείνεται για ένα (1) έτος ακόμη απο 
την έναρξη ισχύος του παρόντος νόμου. 

Ο προβλεπομενος απο τη διάταξη της παραγράφου 
7 του άρθρου 18 του ν. 2519/1997 (ΦΕΚ 165 Α') χρόνος 
έκδοσης της απόφασης του Υπουργού Υγείας και Πρό¬ 
νοιας για τη θέσπιση του ενιαίου εσωτερικού κανονισμού 
λειτουργίας των Νοσοκομείων και των Κέντρων Υγείας 
παρατείνεται για ένα (1) ακόμη έτος απο την έναρξη 
ισχύος του παρόντος νόμου. 

Ο προβλεπομενος απο τη διάταξη της παραγράφου 
1 του άρθρου 20 του ν. 2519/1997 (ΦΕΚ 165 Α') χρόνος 
επεξεργασίας και υποβολής πρότασης προς τον Υ¬ 
πουργό Υγείας και Πρόνοιας και το ΚΕ.Σ.Υ. της επι¬ 
τροπής της παραγράφου 1 του άρθρου 31 του ν. 
1397/1983 (ΦΕΚ 143 Α') παρατείνεται για ένα ακόμη 
εξάμηνο από την έναρξη ισχύος του παρόντος νόμου. 

8. Το πρώτο εδάφιο της παραγράφου 2 του άρθρου 
18 του ν. 2519/1997 (ΦΕΚ 165 Α') συμπληρώνεται ως 
ακολούθως: 

'και σε περίπτωση που δεν υπηρετεί στο Νοσοκομείο 
Διευθυντής με αυτές τις προϋποθέσεις δύναται να 


προΓσταται Διευθυντής με λιγότερα έτη." 

9. Στις διατάξεις του πρώτου εδαφίου της παραγράφου 

11 του άρθρου 69 του ν. 2071/1992 (ΦΕΚ 123 Α') 
υπάγονται και τα Ειδικά Κέντρα Υγείας, Ειδικά Περι¬ 
φερειακά Ιατρεία και τα Πολυδύναμα Περιφερειακά Ια¬ 
τρεία. 

10. Στο άρθρο 14 ίου ν. 1397/1983 (ΦΕΚ 143 Α ) 
προστίθεται παράγραφος με αριθμό 4, ως εξής: 

'4. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Υγείας και Πρόνοιας, Περιφερειακά Ιατρεία που 
λειτουργούν σε περιοχές που δεν λειτουργούν ή δεν 
έχουν συσταθεί Κέντρα Υγείας και μέχρι τη λειτουργία 
τους ή τη σύστασή τους μπορούν να λειτουργούν ως 
αποκεντρωμένες μονάδες των Νοσοκομείων του Ε.Σ.Υ.'. 

11. Από την έναρξη ισχύος του παρόντος με κοινή 
απόφαση των Υπουργών Εσωτερικών, Δημοσίας Διοί¬ 
κησης και Αποκέντρωσης και Υγείας και Πρόνοιας και 
μετά από γνώμη του Κεντρικού Συμβουλίου Υγείας 
(ΚΕ.Σ.Υ.) μπορεί να ανακατανέμονται θέσεις γιατρών - 
οδοντιάτρων μεταξύ των Μονάδων Υγείας απο Κέντρο 
Υγείας σε Κέντρο Υγείας ή Νοσοκομείο και απο Νο¬ 
σοκομείο σε άλλο Νοσοκομείο του Ε.Σ.Υ. ή Κέντρο 
Υγείας μέσα στα όρια του νομού, εφόσον το επιβάλλει 
η ορθολογική κατανομή των θέσεων για την κάλυψη 
των αναγκών περίθαλψης του πληθυσμού. Με ομοια 
απόφαση μπορεί, κενές θέσεις ειδικευομένων σε ο- 
ποιοδήποτε Νοσοκομείο να μετατρέπονται σε θέσεις 
ειδικευομένων στη γενική ιατρική και να ανακατανέμονται 
μεταξύ των Νοσοκομείων. 

Με απόφαση του Υπουργού Υγείας κσι Πρόνοιας 
ρυθμίζονται κάθε είδους λεπτομερειακά θέματα για την 
εφαρμογή της διάταξης αυτής. 

12. Τα Νοσηλευτικά Ιδρύματα του ν.5. 25921553 
επιτρέπεται να αναθέτουν με σύμβαση έργου, κατά τις 
διατάξεις του Αστικού Κώδικα, τη φύλαξη των χώρων 
τους σε ειδικά συνεργεία παροχής υπηρεσιών ασφά¬ 
λειας, εφόσον η αμοιβή του αναδόχου δεν υπερβαίνει 
την απαιτούμενη δαπάνη για την πλήρωση των κενών 
οργανικών θέσεων των οικείων κλάδων ή ειδικοτήτων. 
Η έγκριση σκοπιμότητας της ανάθεσης γίνεται με κοινή 
απόφαση των Υπουργών Οικονομικών και Υγείες και 
Πρόνοιας. 

13. Με κοινή απόφαση των Υπουργών Εθνικής Αμυνας 
και Υγείας και Πρόνοιας ρυθμίζονται τα θέματα που 
αφορούν τον τρόπο λειτουργίας της Επιστημονικής 
Επιτροπής και τη διαδικασα εκλογής των μελών της, 
το Διευθυντή της Ιατρικής Υπηρεσίας, τους Διευθυντές 
των τομέων και κάθε θέμα που έχει σχέση με τους 
γιατρούς Ε.Σ.Υ. που υπηρετούν στο Νοσηλευτικό Ιδρυμα 
Μετοχικού Ταμείου Στρατού (Ν.Ι.Μ.Τ.Σ.). 

14. Οι ειδικές επιτροπές εκδίκασης των ενστάσεων 
των γιατρών Ε.Σ.Υ., που προβλέπονται στην παράγραφο 

12 του άρθρου 37 του ν. 2519/1997 (ΦΕΚ 165 Α) 
συγκροτούνται ανά μία κατά ειδικότητα η εξειδίκευση. 

Η διάταξη αυτή ισχύει αναδρομικά από την έναρξη 
ισχύος του ν, 2519/1997. 

15. Στο τελευταίο εδάφιο της παραγράφου 2 του 
άρθρου 15 του ν. 2519/1997 (ΦΕΚ 165 Α') προστίθεται 
εδάφιο ως ακολούθως: 

Ή θητεία των μελών είναι τριετής.· 

Το δεύτερο εδάφιο της παραγράφου 8 του άρθρου 
15 του ν. 2519/1997 (ΦΕΚ 165 Α') αντικαθίσταται ως 
ακολούθως: 

"Τα Διοικητικά Συμβούλια των Νοσοκομείων, που έχουν 

συσταθεί με πράξη εν ζωή ή διάταξη τελευταίας βού¬ 
λησης, συγκροτούνται από τα πρόσωπα που ρητά ο¬ 
ρίζονται στην ιδρυτική πράξη και από το Γενικό Διευ¬ 
θυντή του Νοσοκομείου, καθώς και από έναν εκπρόσωπο 
της Νομαρχιακής Αυτοδιοίκησης. 

Σε κάθε περίπτωση στα Διοικητικά Συμβούλια των 
Νοσοκομείων αυτών μετέχει ακόμη ένας εκπρόσωπος 
των γιατρών και των άλλων επιστημόνων της Ιατρικής 
Υπηρεσίας του Νοσοκομείου και ένας εκπρόσωπος των 
άλλων εργαζομένων της Νοσηλευτικής Διοικητικής και 
Τεχνικής Υπηρεσίας, που εκλέγονται αντίστοιχα από 
αυτούς. 

Σε Νοσοκομεία που δεν έχει διορισθεί Γ ενικός Διευ¬ 
θυντής ή δεν έχει συσταθεί αντίστοιχη θέση, εφαρμό¬ 
ζεται το εδάφιο (γ) της παρ. 1 του άρθρου 15." 

Άρθρο 29 

Ρύθμιση θεμάτων προσωπικού Υπουργείου 

Υπάλληλοι του Υπουργείου Υγείας και Πρόνοιας που 
υπηρετούν κατά τη δημοσίευση του παρόντος νόμου 
στη Διεύθυνση Επιθεώρησης και στη Διεύθυνση Επι¬ 
θεώρησης Μακεδονίας - Θράκης, κατηγορίας Πανεπι¬ 
στημιακής Εκπαίδευσης, μπορούν μετά από αίτησή τους 
και απόφαση του Β' Υπηρεσιακού Συμβουλίου να μετα- 
ταγούν σε οργανικές θέσεις του κλάδου ΠΕ Επιθεω¬ 
ρητών, αντίστοιχης ειδικότητας, που συστήνονται στον 
ίδιο βαθμό και μισθολογικό κλιμάκιο με μεταφορά των 
θέσεων των κλάδων από τους οποίους προέρχονται, 
με την απόφαση της μετάταξης του Υπουργού Υγείας 
και Πρόνοιας. 

Οι θέσεις αυτές μετά την καθ' οιονδήποτε τρόπο 
αποχώρηση των υπηρετούντων υπαλλήλων επαναφέ- 
ρονται και προστίθενται σας οργανικές θέσεις των 
κλάδων από τους οποίους είχαν προελθεί. 

Οι αιτήσεις που προβλέπονται στο πρώτο εδάφιο, 
υποβάλλονται εντός ενός (1) μηνός από την έναρξη 
ισχύος του παρόντος νόμου. 

Η προκαλούμενη δαπάνη θα βαρύνει τον Προϋπολο¬ 
γισμό του Υπουργείου Υγείας και Πρόνοιας έτους 1998 
και για τα επόμενα έτη θα εγγραφονται πιστώσεις στον 
Προϋπολογισμό του Υπουργείου. 

Με απόφαση του Υπουργού Υγείας και Πρόνοιας και 
του κατά περίπτωση αρμόδιου υπουργού ρυθμίζονται 
τα κάθε είδους θέματα για την εφαρμογή της διάταξης 
αυτής. 

Άρθρο 30 

Ρύθμιση θεμάτων Τεχνικών Υπηρεσιών 

Η παράγραφος 1 του άρθρου 21 του ν. 1579/1985 
(ΦΕΚ 217 Α') περί ρυθμίσεων για την εφαρμογή και 
ανάπτυξη του Εθνικού Συστήματος Υγείας και άλλες 
διατάξεις, που αφορά σε μεταβίβαση αρμοδιοτήτων από 
τον Υπουργό Υγείας και Πρόνοιας προς τους νομάρχες 
για τη βελτίωση και ανάπΤυξη της κτιριακής υποδομής 
Ν.Π.Δ.Δ. τροποποιείται ως ακολούθως: 

"1. Για τη βελτίωση και ανάπτυξη της κτιριακής υπο¬ 
δομής των Υπηρεσιών και Ν.Π.Δ.Δ. αρμοδιότητας Υ¬ 
πουργείου Υγείας και Πρόνοιας μπορεί να ορίζεται 
ανώτατο όριο προϋπολογισμού έργου ή έργων και να 
ανατίθεται στο Γενικό Γραμματέα της Περιφέρειας ή 
το Νομάρχη η αρμοδιότητα έγκρισης μελετών στο σύ¬ 
νολό τους ή σε επί μέρους στάδια, με απόφαση του 
Υπουργού Υγείας και Πρόνοιας.* 


Άρθρο 31 

Μονάδες Χρόνιας Αιμοκάθαρσης 

Επιτρέπεται η ίδρυση και λειτουργία Μονάδων Χρόνιας 
Αιμοκάθαρσης (Χ.Α.) και εκτός Νοσοκομείων και Κλινικών 
από δημόσιους ή ιδιωτικούς φορείς, σε περιοχές που 
λειτουργεί όμοια Μονάδα σε Νοσοκομείο. Οι Μονάδες 
αυτές λειτουργούν με την ευθύνη γιατρού νεφρολόγου 
με πενταετή άσκηση της ειδικότητας και ισόχρονη 
εμπειρία στην αιμοκάθαρση. Κατά τη διάρκεια της λει¬ 
τουργίας τους είναι υποχρεωτική η παρουσία γιατρού 
νεφρολόγου. 

Με απόφαση του Υπουργού Υγείας και Πρόνοιας, 
μετά από γνώμη του Κεντρικού Συμβουλίου Υγείας 
(ΚΕ.Σ.Υ.) ορίζονται για κάθε Μονάδα Χ.Α. το Περιφε¬ 
ρειακό ή Νομαρχιακό Νοσοκομείο με το οποίο συνδέεται 
επιστημονικά, ο τρόπος, οι όροι και κάθε άλλη σχετική 
λεπτομέρεια για την επιστημονική σύνδεση, καθώς και 
οι κατηγορίες των νεφροπαθών που θα αντιμετωπίζονται 
σε αυτήν. 

Με προεδρικό διάταγμα, που εκδίδεται με πρόταση 
του Υπουργού Υγείας και Πρόνοιας, μετά από γνώμη 
του Κεντρικού Συμβουλίου Υγείας (ΚΕ.Σ.Υ.), καθορίζο¬ 
νται τα κριτήρια κατά περιφέρεια και περιοχή, οι όροι, 
οι προϋποθέσεις, οι τεχνικές προδιαγραφές, ο αριθμός 
των μηχανημάτων αιμοκάθαρσης και ο απαραίτητος 
επιστημονικός και λοιπός εξοπλισμός, ο αριθμός και οι 
κατηγορίες του επιστημονικού, νοσηλευτικού και λοιπού 
προσωπικού, η διαδικασία και κάθε άλλη σχετική λε¬ 
πτομέρεια για την έγκριση σκοπιμότητας και την ίδρυση 
και λειτουργία των Μονάδων Χ.Α.. Για τα κριτήρια κατά 
περιφέρεια και περιοχή απαιτείται και η γνώμη του 
Συμβουλίου Συντονισμού Ενιαίας Δράσης Υπηρεσιών 
Υγείας (ΣΥ.Σ.Ε.Δ.ΥΠ.Υ.). 

Με κοινή απόφαση των Υπουργών Υγείας και Πρό¬ 
νοιας, Εργασίας και Κοινωνικών Ασφαλίσεων και Οικο¬ 
νομικών ρυθμίζονται θέματα που αφορούν τη σύναψη 
συμβάσεων των Μονάδων Χρόνιας Αιμοκάθαρσης με 
Φυσικά ή νομικά πρόσωπα και ιδιαίτερα με ασφαλιστικούς 
οργανισμούς και ταμεία, την κοστολόγηση των παρε¬ 
χόμενων υπηρεσιών και κάθε άλλη σχεπκή λεπτομέρεια. 

Άρθρο 32 

1. Το εδάφιο α' της παραγράφου 2 του άρθρου 1 του 
ν. 2452/1996 αντικαθίσταται ως εξής: 

'α. Η ίδρυση, διοικητική υπαγωγή, στελέχωση και 
λειτουργία Κέντρων Προσωρινής Διαμονής των αιτού- 
ντων να αναγνωρισθούν ως πρόσφυγες αλλοδαπών." 

Το εδάφιο β' της παραγράφου 2 του άρθρου 1 του 
ν. 2452/1996 αντικαθίσταται ως εξής: 

*β. Η διοικητική υπαγωγή, στελέχωση και λειτουργία 
του υφιστάμενου στο Λαύριο Αττικής Κέντρου Προ¬ 
σφύγων. 

Η λειτουργία του Κέντρου Λαυρίου, καθώς και νέων 
Κέντρων δύναται να ανατίθεται με απόφαση του Υ¬ 
πουργού Υγείας και Πρόνοιας σε εποπτευόμενα από 
το Υπουργείο Υγείας και Πρόνοιας νομικά πρόσωπα 
δημοσίου δικαίου ή σε νομικά πρόσωπα ιδιωτικού δικαίου 
μη κερδοσκοπικού χαρακτήρα που δραστηριοποιούνται 
σε θέματα προσφύγων, τα οποία θα αναλαμβάνουν την 
ευθύνη λειτουργίας με ίδιο προσωπικό." 

2. Τα επιδόματα που καταβάλλονται σε άτομα με 
ειδικές ανάγκες αναπροσαρμόζονται εκάστοτε με κοινή 
απόφαση των Υπουργών Οικονομικών και Υγείας και 

Πρόνοιας, που δημοσιεύεται στην Εφημερίδα της Κυ- 
βερνήσεως. 

Με την απόφαση αυτή καθορίζεται και το ποσοστό 
αναπροσαρμογής κατά κατηγορία δικαιούχων, καθώς και 
κάθε άλλη αναγκαία λεπτομέρεια για την εφαρμογή των 
διατάξεων του παρόντος άρθρου. Η χορήγηση με την 
ίδια απόφαση αυξήσεων στα παραπάνω επιδόματα μπο¬ 
ρεί να ανατρέχει στην 1η Ιανουάριου του έτους έκδοσής 
της. 


Άρθρο 33 

Κωδικοποίηση νομοθεσίας 

Το άρθρο 41 του ν. 2082/1992 (ΦΕΚ 158 Α') αντι¬ 
καθίσταται ως εξής: 

Ί. Με προεδρικό διάταγμα, που εκδίδεται με πρόταση 
του Υπουργού Υγείας και Πρόνοιας, μπορεί να κωδι- 
κοποιηθούν σε ενιαίο κείμενο οι διατάξεις του νόμου 
αυτού, καθώς επίσης και η μέχρι σήμερα ισχύουσα 
νομοθεσία που αναφέρεται σε θέματα κοινωνικής φρο¬ 
ντίδας. 

Κατά την κωδικοποίηση αιπη επιτρέπεται η νέα σειρά 
και διάρθρωση των κωδικοποιημένων διατάξεων, η διά¬ 
σπαση ή συγχώνευσή τους, η φραστική αναδιατύπωση 
χωρίς εννοιολογική μεταβολή τους, καθώς και η απά¬ 
λειψη των ρητά καταργημενων και των μεταβατικών 
διατάξεων. 

2. Με απόφαση του Υπουργού Υγείας και Πρόνοιας 
η παραπάνω κωδικοποίηση δύναται να ανατεθεί σε 
επιστημονικούς φορείς, ιδρύματα ή ειδικές νομοπαρα¬ 
σκευαστικές επιτροπές με ορούς που καθορίζονται σε 
ειδικό πρωτόκολλο συνεργασίας." 

Άρθρο 34 

Κατάργηση διατάξεων 

1. Από τη δημοσίευση του νόμου αυτού στην Εφη¬ 
μερίδα της Κυβερνήσεως: 

α. Η παρ. 1 του άρθρου 19 του ν. 2303/1995 καταο- 
γείται. 

β. Καταργούνται το άρθρο 2, η παράγραφος 4 του 
άρθρου 3, τα άρθρα 4 και 11 του ν. 991/1879 (ΦΕΚ 
278 Α). 

γ. Η παρ. 1 του άρθρου 19 του ν.δ. 1111/1972 (ΦΕΚ 
23 Α') καταργείται. 

2. Από την έναρξη ισχύος του παρόντος καταργούνται 
οι εξής διατάξεις του ν. 2082/1992 (ΦΕΚ 158 Α') 
"Αναδιοργάνωση της Κοινωνικής Πρόνοιας και καθιέ¬ 
ρωση νέων θεσμών Κοινωνικής Προστασίας": 

α. των άρθρων 1 έως και 4 "Συμβουλευτικό όργανο 
πρόνοιας", 

β. του άρθρου 22 "Μετατροπή σταθμών σε υπηρεσίες", 

γ. του άρθρου 23 "Σταθμοί Π.Ι.Κ.ΠΆ.-Ε.Ο.Π.-Η ΜΗ¬ 
ΤΕΡΑ", 

δ. του άρθρου 24 "Κατάργηση ιδρυμάτων", 

ε. του άρθρου 26 έως και 38 και 40 "Αναδιοργάνωση 
φορέων κοινωνικής πρόνοιας". 

στ. του άρθρου 5 έως και 7 "Κατ' οίκον Κοινωνική 
Φροντίδα". 

3. Μέχρι την έκδοση των προβλεπόμενων από το 
νόμο αυτόν προεδρικών διαταγμάτων και υπουργικών 
αποφάσεων εφαρμόζεται η κατά τη δημοσίευση του 


νομού αυτου ισχυουσα συναφής νομοθεσία. Από την 
έκδοση των παραπάνω διαταγμάτων και υπουργικών 
αποφάσεων κάθε διάταξη που Λ ναι αντίθετη με τις 
διατάξεις του νόμου αυτού ή ρυθμίζει κατά διαφορετικό 
τρόπο θέματα που αναφέρονται στο νόμο αυτόν κα- 
ταργείται. 


Άρθρο 35 

Υπάλληλοι του Υπουργείου Υγείας και Πρόνοιας, 
κάτοχοι πτυχίων των Ανωτάτων Σχολών Οικιακής Οι¬ 
κονομίας και των Ανωτέρων Σχολών Νηπιαγωγών που 
ανήκουν σε κλάδους ΤΕ και υπηρετούν σε Κρατικούς 
Παιδικούς και Βρεφικούς Σταθμούς και Κέντρα Παιδικής 
Μέριμνας, κατατάσσονται σε προσωποπαγείς θέσεις 
κλάδου ΠΕ Νηπιαγωγών (προσωρινός) που συνιστώνται 
με την απόφαση κατάταξης. 

Οι θέσεις που κατέχουν καταργούνται με την ίδια 
απόφαση, που δημοσιεύεται στην Εφημερίδα της Κυ¬ 
βερνήσεως και οι συνιστώμενες προσωποπαγείς θέσεις 
κλάδου ΠΕ Νηπιαγωγών (προσωρινός) με την αποχώ¬ 
ρηση των υπαλλήλων, που τις κατέχουν, μετατρέπονται 
σε θέσεις κλάδου ΤΕ Βρεφονητποκομίας. 


Άρθρο 36 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζουν 
διαφορετικά οι επί μέρους διατάξεις του. 

Από την έναρξη ισχύος του παρόντος νόμου οι διατά¬ 
ξεις που αναφέρονται στο Εθνικό Σύστημα Κοινωνικής 
Φρονπδας εφαρμόζονται σε κάθε ζήτημα που αφορά τον 
τομέα της Κοινωνικής Πρόνοιας. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 15 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΣΗΣ 4 ΑΠΟΚ/ΣΗΣ ΕΘΝΙΚΗΣ ΑΜΥΝΑΣ 

ΑΛ. ΠΑΠΑ ΔΟΠΟΥΛΟΣ ΑΠ.-ΑΘ. ΤΣΟΧΑΤΖΟΠΟΥΛΟΙ 


ΟΙΚΟΝΟΜΙΚΩΝ 

ΠΑΝΝΟΣ ΠΑΠΑΝΤΩΝΙΟΥ 

ΕΘΝ. ΠΑΙΔΕΙΑΣ 4 ΘΡΗΣΚ/ΤΩΝ 

ΓΕΡ. ΑΡΣΕΝΗΣ 

ΥΓΕΙΑΣ 4 ΠΡΟΝΟΙΑΣ 

Κ. ΓΕΙΤΟΝΑΣ 


ΑΝΑΠΤΥΞΗΣ 

ΒΑΣ. ΠΑΠΑΝΔΡΕΟΥ 

ΕΡΓΑΣΙΑΣ 4 ΚΟΙΝ. ΑΣ ΦΆΣΕΩΝ 

ΜΙΛΤ. ΠΑΠΑΪΩΑΝΝΟΥ 

ΔΗΜ ΤΑΞΗΣ 

Γ. ΡΩΜΑΙΟΣ 


Θεωρήθηκε και τέθηκε η Μεγάλη Σφραγίδα του Κράτους 


Αθήνα, 16 Οκτωβρίου 1998 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 
ΕΥΑΓ. ΠΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε 

5225 761 

ΘΕΣΣΑΛΟΝΙΚΗ 

(031) 423 956 

5230 841 

Βασ. Όλγας 188,1ος όρ. - Τ.Κ. 546 55 

Πληροφορίες δημοσιευμάτων λοιπών Φ.Ε.Κ. 5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

- Μέχρι 8 σελίδες 200 δρχ. 

- Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. _ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


- Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

> Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

1 Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

> Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












